open-index/open-wikipedia-markdown huggingface dataset:
സുനിൽ അറോറ

ഇന്ത്യയുടെ നിലവിലെ  മുഖ്യതിരഞ്ഞെടുപ്പ് കമ്മിഷണറാണ് **സുനിൽ അറോറ**.

## ഔദ്യോഗിക പദവികൾ
1980 ബാച്ച് ഐ.എ.എസ്. ഉദ്യോഗസ്ഥനാണ്. രാജസ്ഥാൻ കേഡർ സിവിൽ സർവീസ് ഉദ്യോഗസ്ഥനായ അറോറ വാർത്താവിനിമയ വകുപ്പ് സെക്രട്ടറി, നൈപുണി വികസന വകുപ്പ് സെക്രട്ടറി, വ്യോമയാന വകുപ്പ് ജോയന്റ് സെക്രട്ടറി, ഇന്ത്യൻ എയർലൈൻസ് ചീഫ് മാനേജിങ് ഡയറക്ടർ എന്നീ ചുമതലകൾ വഹിച്ചിട്ടുണ്ട്.

2005-2008 കാലയളവിൽ രാജസ്ഥാൻ മുഖ്യമന്ത്രിയുടെ പ്രിൻസിപ്പൽ സെക്രട്ടറിയും അതിന് മുമ്പ് മുഖ്യമന്ത്രിയുടെ സെക്രട്ടറിയുമായിരുന്നു. 

## അവലംബം


വർഗ്ഗം:1956-ൽ ജനിച്ചവർ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:ഇന്ത്യൻ പഞ്ചാബിൽ നിന്നുള്ള വ്യക്തികൾ
വർഗ്ഗം:ഇന്ത്യൻ തിരഞ്ഞെടുപ്പ് കമ്മീഷൻ അംഗങ്ങൾ
വർഗ്ഗം:ഇന്ത്യൻ മുഖ്യതിരഞ്ഞെടുപ്പ് കമ്മീഷണർമാർ
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ്  ഉദ്യോഗസ്ഥർ
മൈമറിഡെ

ഉഷ്ണമേഖലയിലും മധ്യ ഉഷ്ണമേഖലയിലും കാണപ്പെടുന്ന ചാൽസിഡോയിഡിയ കടന്നൽ അതികുടുംബത്തിലെ ഒരു കുടുംബമാണ് **മൈമറിഡെ** - Mymaridae. നൂറോളം ജനുസുകളിലായി ഇവയുടെ 1400-ഓളം ഇനങ്ങളെ ഇതുവരെ കണ്ടെത്തിയിട്ടുണ്ട്.

തീരെ ചെറിയ ഈ പ്രാണികളുടെ നീളം  മാത്രമാണ്. ലോകത്തിൽ ഇതുവരെ കണ്ടെത്തിയിട്ടുള്ളതിൽ ഏറ്റവും ചെറിയ പ്രാണിയായ *[[Dicopomorpha echmepterygis|ഡൈകൊപൊമോർഫ എക്മെപ്റ്റെറിജിസ്]]* ഈ കുടുംബത്തിലുള്ളതാണ്. ഇവയ്ക്ക് പൊതുവേ കറുപ്പോ, മഞ്ഞയോ നിറമാണ്. ഇവയുടെ പെൺ വർഗ്ഗങ്ങളുടെ ആന്റീനയുടെ തുമ്പ് ക്ലബ്ബ് പോലെയിരിക്കും. ലോലമായ ചിറകുകൾ ആണ് ഇവയ്ക്കുള്ളത്. ഇവ വളരെ സാധാരണമാണെങ്കിലും വലിപ്പക്കുറവു കാരണം മനുഷ്യരുടെ ശ്രദ്ധയിൽ പെടാറില്ല. ഇവയുടെ ഇമാഗോയുടെ ആയുർദൈർഘ്യം ഒന്നോ രണ്ടോ ദിവസങ്ങൾ മാത്രമാണ്. ഇവ മറ്റു പ്രാണികളുടെ മുട്ടയിലാണ് പരാദമായി പ്രത്യുൽപ്പാദനം നടത്തുന്നത് എന്നതിനാൽ നല്ലൊരു ജൈവകീടനിയന്ത്രണ സഹായി ആണ്. തുടക്ക ക്രിറ്റേഷ്യസ് കാലഘട്ടം മുതലുള്ള ഇവയുടെ ജീവാശ്മം കണ്ടെത്തിയിട്ടുണ്ട്.

## ജൈവവർഗ്ഗീകരണം

1833-ൽ അലക്സാണ്ടർ ഹെൻറി ഹാലിഡെ എന്ന ഐറീഷ് പ്രാണിപഠനശാസ്ത്രജ്ഞനും അദ്ദേഹത്തിന്റെ സുഹൃത്തുക്കളായിരുന്ന ജോൺ കർട്ടിസ്, ഫ്രാൻസിസ് വാക്കർ എന്നിവരും ചേർന്നാണ് ഈ കുടുംബത്തെ നിർവചിച്ചത്.

### പദോൽപ്പത്തി
പുരാതന ഗ്രീക്ക് പദമായ μΰμαρ (*mumar*), അതിന്റെ വകഭേദമായ μῶμος (*mōmos*, "spot", "blame"), എന്നിവയിൽനിന്നാണ് കർട്ടീസ് ഈ പേര് രൂപപ്പെടുത്തിയത്.

## ആവാസവ്യവസ്ഥ
ഉഷ്ണമേഖലയിലും മധ്യ ഉഷ്ണമേഖലയിലും ഉള്ള മരുഭൂമി മുതൽ മഴക്കാട് വരെയുള്ള എല്ലാ ആവാസവ്യവസ്ഥയിലും ഇവ കാണപ്പെടുന്നു. കുറെയിനങ്ങൾ കുളങ്ങൾ, അരുവികൾ തുടങ്ങിയ ശുദ്ധജലാശയങ്ങളിൽ ജീവിക്കുന്നവയാണ്. ചിറകുകൾ ഉപയോഗിച്ചു അവയ്ക്കു തുഴയാൻ കഴിയും. 15 ദിവസങ്ങൾ വരെ വെള്ളത്തിൽ കഴിയാനുമാകും.

മറ്റു പ്രാണികളുടെ മുട്ടകളിൽ ആണ് ഇവ മുട്ടയിടുക. ഇവയുടെ ജീവിതചക്രത്തെക്കുറിച്ചു ഒരുപാടൊന്നും അറിവില്ല. മുട്ട വിരിഞ്ഞിറങ്ങിയാലുടനെ ഇണചേരുന്നു. ചിലപ്പോൾ മുട്ട വിരിഞ്ഞിറങ്ങുന്നതിനു മുൻപുതന്നെ ഇണചേരൽ നടക്കുന്നു. 
പെൺകടന്നലുകൾ വിരിഞ്ഞിറങ്ങിയാലുടനെതന്നെ മുട്ടയിടാൻ ഉചിതമായ മറ്റു പ്രാണികളുടെ മുട്ടകൾ കണ്ടെത്താനുള്ള ശ്രമം തുടങ്ങുന്നു. തങ്ങളുടെ ആന്റീന ഉപയോഗിച്ചു ചെടികളിൽ തട്ടിനോക്കി മറ്റു പ്രാണികൾ മുട്ടയിട്ട സുഷിരങ്ങൾ കണ്ടെത്തുന്നു. അതിനുശേഷം ആന്റീന ഉള്ളിൽ കടത്തി ഉള്ളിലുള്ള മുട്ടകൾ ഉചിതമാണോ എന്നു പരിശോധിക്കുന്നു. ആണെങ്കിൽ തങ്ങളുടെ ഓവിപ്പോസിറ്റർ ഉപയോഗിച്ചു ഓരോ മുട്ടയിലും തങ്ങളുടെ മുട്ട നിക്ഷേപിക്കുന്നു. ഇങ്ങനെ ഏകദേശം നൂറോളം മുട്ടകൾ ഇടുന്നു. ആറു മണിക്കൂർ മുതൽ രണ്ടു ദിവസങ്ങൾക്കുള്ളിൽ ഈ മുട്ടകൾ വിരിയുന്നു. ഇവയ്ക്ക് രണ്ടോ മൂന്നോ ലാർവ ഘട്ടങ്ങൾ ഉണ്ട്. അതിനുശേഷം ആതിഥേയ മുട്ടക്കുള്ളിൽവച്ചുതന്നെ രൂപാന്തരീകരണം നടക്കുന്നു.

## അവലംബം

## പുറം കണ്ണികൾ

* USDA Mymaridae
* Ponent Images
* Universal Chalcidoidea Database
* Biocontrol of the GWSS using a Mymarid in French Polynesia

വർഗ്ഗം:ഷഡ്‌പദങ്ങൾ
ലിംഗാനുകരണം

ഒരു ലിംഗത്തിൽപ്പെട്ട ജീവി എതിർലിംഗത്തെ അനുകരിക്കുന്നതിനെയാണ് **ലിംഗാനുകരണം** എന്നു പറയുന്നത്.  അകശേരുകികളിൽ ആണ് ഇത് പൊതുവെ കാണപ്പെടുന്നത്. എങ്കിലും ചില കഴുതപ്പുലികളിലും ചേക്കയിരിക്കുന്ന പക്ഷികളിലും മൽസ്യങ്ങളിലും ഈ പ്രതിഭാസം കാണപ്പെടുന്നു. ഇണകളെ ലഭിക്കുക, ആൺ ലിംഗത്തിൽപ്പെട്ടവയുടെ മേധാവിത്വത്തിൽനിന്നും രക്ഷനേടുക, അതിജീവിക്കുക തുടങ്ങി പല ധർമ്മങ്ങളാണ് ഇതിനുള്ളത്. ഒരേ ഇനത്തിലുള്ള ലിംഗ അനുകരണങ്ങളാണ് പൊതുവെ കാണപ്പെടുന്നതെങ്കിലും മാറ്റിനങ്ങളിൽപെട്ടവയുമായും കാണാറുണ്ട്. ചില സസ്യങ്ങളുടെ പൂക്കൾ പെൺ തേനീച്ചകളെ അനുകരിച്ചു ആൺ തേനീച്ചകളെ ആകർഷിച്ചു പരാഗണം സാധ്യമാക്കുന്നു.

## മോർഫുകൾ
തുമ്പികളിൽ ചിലയിനങ്ങളിൽ പെൺതുമ്പികൾ ആൺതുമ്പികളെപ്പോലെയും അല്ലാതെയും ഒന്നിൽക്കൂടുതൽ നിറങ്ങളിൽ  കാണപ്പെടുന്നു. ആൺതുമ്പികളെ അനുകരിക്കുന്നവയെ ആൻഡ്രോക്രോം (androchrome) എന്നും അല്ലാത്തവയെ ഗൈനോക്രോം (gynochrome) എന്നും വിളിക്കുന്നു. ഒരു ഇനത്തിന്റെ ഒരു ആവാസവ്യവസ്ഥയിലെ ലിംഗ സാന്ദ്രത കൂടുന്നതാണ് ഈ പ്രതിഭാസത്തിനു കാരണമെന്ന് കരുതുന്നു. ആൺതുമ്പികളെ അനുകരിക്കുകവഴി പെൺതുമ്പികൾക്ക് മാറ്റ് ആൺതുമ്പികളുടെ ആക്രമണത്തിനിന്നും രക്ഷപെടാൻ കഴിയുന്നു.


File:Ischnura senegalensis(Male,Japan,17.09.23).jpg|നീല പുൽമാണിക്യൻ, ആൺതുമ്പി 
File:Ischnura senegalensis by Davidraju.jpg|നീല പുൽമാണിക്യൻ, പെൺ തുമ്പി (ആൻഡ്രോക്രോം)
File:Ischnura senegalensis(Female,Japan,2018.06.03).jpg|നീല പുൽമാണിക്യൻ, പെൺ തുമ്പി (ഗൈനോക്രോം) 
  

## ഇതും കാണുക
*അനുകരണം

## അവലംബം

വർഗ്ഗം:ശരീരശാസ്ത്രം
വർഗ്ഗം:ലിംഗഭേദം
വർഗ്ഗം:അനുകരണം
സന്താനം

ഒരു ജീവി പ്രത്യുൽപ്പാദനം നടത്തി ജന്മം നൽകുന്ന പുതിയ ജീവിയെ **സന്താനം** എന്ന് വിളിക്കുന്നു. ഒന്നിൽക്കൂടുതൽ സന്താനങ്ങളെ ഒരുമിച്ചുൽപ്പാദിപ്പിക്കുമ്പോൾ അവയെ ഒരുമിച്ച് "ബ്രൂഡ്" എന്നു പറയുന്നു. ചില ജീവികളുടെ സന്താനങ്ങൾ വളർച്ച പൂർത്തിയാക്കി ആ വർഷം തന്നെ അടുത്ത തലമുറകളെ വീണ്ടും ഉൽപ്പാദിപ്പിക്കുന്നു. അങ്ങനെ ഒരു വർഷം തന്നെ എത്രപ്രാവശ്യം പ്രത്യുൽപ്പാദനം നടത്തുന്നു എന്നതിനെ അനുസരിച്ചു അവയെ യൂണിവോൾട്ടിൻ (Univoltine),  ബൈവോൾട്ടിൻ (Bivoltine),  മൾട്ടിവോൾട്ടിൻ (Multivoltine), സെമിവോൾട്ടിൻ (Semivoltine)  എന്നിങ്ങനെ തരം തിരിക്കാം.   

## അവലംബം

വർഗ്ഗം:വംശാവലിപഠനം
വർഗ്ഗം:പ്രത്യുൽപ്പാദനം
വർഗ്ഗം:ജന്തുശാസ്ത്രം
എക്സ്യുവി

അകശേരുകികളായ പ്രാണികൾ, ചിലന്തികൾ, ക്രസ്റ്റേഷ്യൻ തുടങ്ങിയ ജീവികൾ രൂപാന്തരീകരണം നടത്തുമ്പോൾ പൊഴിച്ചു കളയുന്ന അവയുടെ ബാഹ്യസ്ഥികൂടം ആണ് **എക്സ്യുവി**. ഇവയുപയോഗിച്ചും ജീവികളുടെ ഇനവും ലിംഗവും വരെ തിരിച്ചറിയാൻ കഴിയും. ജീവികളെ ശേഖരിക്കാൻ ബുദ്ധിമുട്ടുള്ള സാഹചര്യങ്ങളിൽ ഇവ ശേഖരിച്ചു പഠിക്കുന്നത് വളരെ പ്രയോജനപ്രദമാണ്. 

ലാറ്റിൻ പദമായ  *exuviae* എന്നാൽ "ശരീരത്തിൽനിന്നും കൊഴിഞ്ഞത്" എന്നാണർത്ഥം.

## ചിത്രശാല

Anyphops02.jpg|ചിലന്തി (*[[Anyphops]]*)
Platypleura.jpg|ചീവീട് (*[[Platypleura]]*)
Hymenopus coronatus MHNT Exuvie.jpg|തൊഴുകൈയ്യൻ പ്രാണി (Orchid mantis)
Euscorpion exuvia 2.jpg|തേൾ
Gynacantha-Kadavoor-2016-07-03-001.jpg|തുമ്പി (സൂചിവാലൻ രാക്കൊതിച്ചി)


## അവലംബം

## പുറം കണ്ണികൾ

വർഗ്ഗം:പ്രാണികളുടെ ശരീരശാസ്ത്രം
ലോപമുദ്ര

വേദ കാലഘട്ടത്തിൽ വിദുഷികയായിരുന്നു **ലോപമുദ്ര**. () കൗഷിതകി, വരപ്രദ എന്നീ പെരുകളിലും അറിയപ്പെട്ടിരുന്നു. അഗസ്ത്യന്റെ ജീവിത പങ്കാളിയായി കരുതുന്നു. ഹൈന്ദവതയുടെ ശാക്ത പാരമ്പര്യത്തിന്റെ "പഞ്ചദശി" മന്ത്രം ലോപമുദ്രയ്ക്ക് വശമായിരുന്നു. 

## അവലംബം


വർഗ്ഗം:ഭാരതീയ തത്ത്വചിന്തകകൾ
വർഗ്ഗം:പ്രാചീന ഭാരതത്തിലെ എഴുത്തുകാർ
വർഗ്ഗം:ഋഗ്വേദം
ബ്രെവിയറി

പാശ്ചാത്യ ക്രിസ്തുമതത്തിൽ അവരുടെ ഔദ്യോഗിക പ്രാർഥനകൾ എല്ലാം ഉൾക്കൊള്ളുന്ന പുസ്തകമാണ് **ബ്രെവിയറി** (ലാറ്റിൻ: *breviarium*). വിവിധ സ്ഥലങ്ങളിലായി വ്യത്യസ്ത പുസ്തകങ്ങൾ നിലവിലുണ്ട്.

## അവലംബം

## പുറം കണ്ണികൾ

*The 1911 Roman Breviary in Latin and English 
* The Syon Breviary — ''Daily Office of Our Lady'' — (Bridgettine) Now in English
*The Anglican Breviary

വർഗ്ഗം:ക്രൈസ്തവ സാഹിത്യം
വർഗ്ഗം:പ്രാർത്ഥനാപുസ്തകങ്ങൾ
മാങ്കുളം ചെറുകിട ജലവൈദ്യുതപദ്ധതി

പ്രതിവർഷം 0.29 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം മാങ്കുളം ഗ്രാമ പഞ്ചായത്ത് സ്വകാര്യ മേഖലയിൽ നിർമിച്ച **(Independent)** ചെറുകിട ജലവൈദ്യുത പദ്ധതിയാണ് ** മാങ്കുളം ചെറുകിട ജലവൈദ്യുതപദ്ധതി**  ,  .ഇടുക്കി ജില്ലയിലെ മാങ്കുളം  ഗ്രാമപഞ്ചായത്തിലെ മാങ്കുളത്തു  ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ  ഒരു  തടയണയും ഒരു പവർ ഹൗസും   ഉൾപ്പെടുന്നു.ഇതൊരു MICRO HYDEL POWER PROJECT ആണ്.ഈ പദ്ധതി നിലവിൽ വന്നതോടെ സംസ്ഥാനത്ത് വൈദ്യുതി ഉത്പാദിപ്പിച്ചു കേരള സ്റ്റേറ്റ് ഇലക്ട്രിസിറ്റി ബോർഡ്  വൈദ്യുതി ഗ്രിഡിലേക്ക്  വിൽക്കുന്ന  ആദ്യത്തെ പഞ്ചായത്ത്    എന്ന  നേട്ടം   മാങ്കുളം ഗ്രാമ പഞ്ചായത്ത്  കൈവരിച്ചു  ,  .

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും

1) ** മാങ്കുളം പവർ ഹൗസ്**

1) ** മാങ്കുളം തടയണ**

## വൈദ്യുതി ഉത്പാദനം

മാങ്കുളം ചെറുകിട ജലവൈദ്യുത പദ്ധതിക്ക് വേണ്ടി പാമ്പുക്കയത്തു പെരിയാറിന്റെ പോഷക നദിയായ **പൂയംകുട്ടിയാറിന്റെ** കൈവഴിയായ  **കരിന്തിരിയാറിന്റെ** കൈവഴിയായ മാങ്കുളം ആറിൽ   ഒരു ചെറിയ തടയണ നിർമിച്ചു.വെള്ളം കനാൽ വഴി പവർ ഹൗസിനു മുകൾ ഭാഗത്തു  എത്തിച്ചു  പെൻസ്റ്റോക്ക് പൈപ്പ് വഴി  വെള്ളം പവർ ഹൗസിലേക്ക് എത്തിച്ചു 0.055  മെഗാവാട്ടിന്റെ ( 55 KV) 2 ടർബൈനുകൾ  ഉപയോഗിച്ച് 0.11  മെഗാവാട്ട്(110 KV) വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 0.29 MU ആണ്. 2012  മെയ് 10 ന് പദ്ധതി കമ്മീഷൻ ചെയ്തു .

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

 വർഗ്ഗം:കേരളത്തിലെ ജലവൈദ്യുതപദ്ധതികൾ
ലിബെല്ലുല

നീർമുത്തൻ കുടുംബത്തിൽപ്പെട്ട ഒരു കല്ലൻതുമ്പി ജനുസ്സാണ് **ലിബെല്ലുല** (Libellula). ഉത്തരാർദ്ധഗോളത്തിലെ മധ്യോഷ്ണമേഖലകളിലാണ് ഇവ കാണപ്പെടുന്നത്.  വടക്കേ അമേരിക്കയിൽ ഇവ ധാരാളമായി കാണപ്പെടുന്നു. 

## അവലംബം

## പുറം കണ്ണികൾ

വർഗ്ഗം:കല്ലൻതുമ്പികൾ
വർഗ്ഗം:നീർമുത്തന്മാർ
വർഗ്ഗം:ജന്തുദേശാടനം
വർഗ്ഗം:കാൾ ലിനേയസ് നാമകരണം ചെയ്തവ
 .
ശൃംഗിക

ആർത്രോപോഡ വിഭാഗത്തിൽപെട്ട ജീവികളുടെ ഒരു ഇന്ദ്രിയമാണ് **ശൃംഗിക** (Antennae). 

ഇവ തലയുടെ ഒന്നാമത്തെയോ രണ്ടാമത്തെയോ ഖണ്ഡത്തിൽ ജോഡികളായി കാണപ്പെടുന്നു. ഇവ പൊതുവെ സ്പർശിനികളാണെങ്കിലും ഇവയുടെ ധർമ്മം ഇനമനുസരിച്ചു വ്യത്യാസപ്പെടാം. ചലനം, താപം, ശബ്ദം, ഗന്ധം, രുചി ഇവയെല്ലാം മനസ്സിലാക്കാൻ ശൃംഗിക ഉപകരിക്കുന്നു. ചില ജീവികളിൽ ഇവ ഇണചേരൽ, നീന്തൽ, ഉറപ്പിക്കൽ തുടങ്ങിയ ആവശ്യങ്ങൾക്ക് ഉപകരിക്കുന്നു. ലാർവകളിൽ ഇവ ഇമാഗോകളിൽനിന്നും വ്യത്യസ്തമായിരിക്കും.

## ക്രസ്റ്റേഷ്യൻ
ക്രസ്റ്റേഷ്യനുകൾക്ക് രണ്ടു ജോഡി ശൃംഗികൾ ഉണ്ട്. 
## പ്രാണികൾ

പ്രാണികൾക്ക് ഒരു ജോഡി ശൃംഗികൾ മാത്രമാണ് ഉള്ളത്.

## അവലംബം

വർഗ്ഗം:ആർത്രോപോഡകളുടെ ശരീരശാസ്ത്രം
ഗാമാ അമിനോബ്യൂട്ടിറിക് അമ്ലം

സസ്തനികളുടെ കേന്ദ്രനാഡീവ്യൂഹത്തിലെ മുഖ്യ പ്രതിരോധ നാഡീയപ്രേഷകമാണ് **ഗാമാ അമിനോബ്യൂട്ടിറിക് അമ്ലം**. ഗാബ (GABA) എന്നും ഇത് അറിയപ്പെടുന്നു. നാഡീവ്യവസ്ഥയിലുടനീളം ന്യൂറോണിന്റെ ഉത്തേജനം കുറയ്ക്കുക എന്നതാണ് ഇതിന്റ പ്രധാന കടമ. മനുഷ്യ പേശികൾക്ക് ആവശ്യമായ കുറഞ്ഞ വലിവ് നിലനിർത്തുന്നത് ഗാബയാണ്.

വർഗ്ഗം:അമിനോ ആസിഡുകൾ
ചിയാകി മുക്കായി

ജപ്പാനിൽനിന്നുള്ള ആദ്യ ശൂന്യാകാശ സഞ്ചാരി ആണ് **ചിയാകി മുക്കായി** (ജ: മെയ് 6, 1952, ഗുൻമ, ജപ്പാൻ). ഇതുകൂടാതെ രണ്ടു വാഹനങ്ങളിൽ ശൂന്യാകാശസഞ്ചാരം നടത്തിയ ആദ്യത്തെ ജപ്പാൻ പൗരനുമാണ് ഇവർ. അവരുടെ ആദ്യ ശൂന്യാകാശ വാഹനം എസ് ടി എസ്_65ഉം രണ്ടാമത്തേത് എസ് ടി എസ് _95 ഉം ആണ്. ആകെ 23 ദിവസം അവർ ശൂന്യാകാശത്ത് ചിലവഴിച്ചു. 

ജപ്പാൻ്റെ ദേശീയ ശൂന്യാകാശ സ്ഥാപനം 1958ൽ അവരെ ശൂന്യാകാശ സഞ്ചാരി ആവുന്നതിനായി തെരഞ്ഞെടുത്തു. 2015 ൽ അവർ ടോക്യോ ശാസ്ത്ര സർവകലാശാലയുടെ ഉപാധ്യക്ഷയായി.

## കുറിപ്പുകൾ

## പുറം കണ്ണികൾ
* JAXA biography
* Chiaki Mukai - the First Japanese Woman to go to Space interview from March 20, 2018, Tohoku University

വർഗ്ഗം:1952-ൽ ജനിച്ചവർ
വർഗ്ഗം:മേയ് 6-ന് ജനിച്ചവർ
വർഗ്ഗം:വനിതാ ബഹിരാകാശസഞ്ചാരികൾ
വർഗ്ഗം:ജപ്പാനീസ് ബഹിരാകാശസഞ്ചാരികൾ‎
തിബെത്തൻ സാമ്രാജ്യം

ഏഴാം നൂറ്റാണ്ടുമുതൽ ഒൻപതാം നൂറ്റാണ്ടുവരെ തിബെത്ത് എകീകൃതമായി ഒരു ശക്തരായ രാജവംശത്തിൻ കീഴിൽ ഭരണം നടത്തിയിരുന്ന കാലത്തെ സാമ്രാജ്യമാണ് **തിബെത്തൻ സാമ്രാജ്യം** ( **Tibetan Empire** , "Great Tibet"). അക്കാലത്ത് തിബത്തൻ പീഠഭൂമിയെക്കാൾ വിശാലമായിരുന്ന തിബെത്തൻ സാമ്രാജ്യത്തിന്റെ സ്വധീനം പൂർവ്വേഷ്യ, മധ്യേഷ്യ, ദക്ഷിണേഷ്യ എന്നിവിടങ്ങൾ വരെ വ്യാപിച്ചിരുന്നു.

വർഗ്ഗം:തിബെത്തിന്റെ ചരിത്രം
വർഗ്ഗം:തിബെത്തൻ സാമ്രാജ്യം
വർഗ്ഗം:ഏഷ്യയുടെ ചരിത്രം
സ്വരാക്ഷരങ്ങൾ

മലയാളം ഭാഷയിലെ സ്വയം ഉച്ചാരണക്ഷമങ്ങളായ അല്ലെങ്കിൽ മറ്റൊരു കൊരലിന്റെയോ സ്വരത്തിന്റയോ സഹായമോ കൂട്ടുചേരലോ കൂടാതെ സ്വമേതയ ഉച്ചരിക്കുവാൻ കഴിയുന്ന ശബ്ദ സ്വനിമങ്ങളെ അഥവാ വർണ്ണങ്ങളെയാണ് സ്വരങ്ങൾ എന്ന് പറയുന്നത്.

വ്യാകരണ അടിപ്പടയിൽ സ്വരങ്ങളെ ഉച്ചാരണ ക്രമപ്രകാരം എഴുത്തു കുറികളാക്കി ചിട്ടപ്പെടുത്തി അടുക്കി അക്ഷര രൂപങ്ങളാക്കി വച്ചിരിക്കുന്ന മാതിരിയെ സ്വരാക്ഷരങ്ങൾ എന്ന് പറയുന്നത്.

മലയാളക്ഷരമാലയിലെ സ്വരാക്ഷരങ്ങൾ താഴെ കൊടുത്തിട്ടുള്ളവയാണ്.

സ്വയം ഉച്ചാരണക്ഷമങ്ങളായ ഒറ്റ വർണ്ണത്തിന്റ ഉച്ചാരണ ശബ്ദം കുറിക്കുന്ന അക്ഷരങ്ങളാണ് സ്വരാക്ഷരങ്ങൾ എന്നാണ് കേരളപാണിനി പറയുന്നത്. പല ഗവേഷകന്മാരുടെയും അഭിപ്രായത്തിൽ മലയാളത്തിലെ സ്വരാക്ഷരങ്ങളുടെ എണ്ണത്തെ സംബന്ധിച്ചു വത്യസ്തങ്ങളായ അഭിപ്രായങ്ങളാണ് ഇപ്പോഴും നിലനിൽക്കുന്നത്.

മലയാളം ഭാഷയിൽ 18 സ്വരം അക്ഷരങ്ങൾ  ഉണ്ടെങ്കിലും ഋ,ഌ അക്ഷരങ്ങളുടെ ദീർഘങ്ങൾ പുരാതന സംസ്കൃത ഗ്രന്ഥങ്ങൾ എഴുതുവാൻ മാത്രമാണ് ഉപയോഗിച്ചിരുന്നത് ഇവ പുതു എഴുത്തു ഭാഷയിൽ പ്രത്യക്ഷത്തിൽ സാധാരണയായി ഉപയോഗം ചെയ്യുന്നില്ല എന്നതിനാൽ അവയെ നീക്കം ചെയ്തുകൊണ്ട് സ്വരാക്ഷരങ്ങളെ 16 അക്ഷരങ്ങളായാണ് കണക്കാക്കുന്നത്. 
 

മാത്രമല്ലാതെ നവ മലയാളം എഴുതുരീതിയിൽ **ഌ** എന്ന അക്ഷരവും എഴുതുവാൻ ഉപയോഗിക്കുന്നില്ല ക്ലിപ്തം എന്ന വാക്ക് മാത്രമാണ് ഈ ഒരു അക്ഷരം വച്ചു എഴുതിയിരുന്നത് എന്നാൽ ക്ല എന്ന രൂപത്തിലുള്ള എഴുത്തു രീതി നിലവിൽ വന്നതുമുതൽ **ഌ** എന്ന അക്ഷരവും മലയാളം അക്ഷരമാലയിൽ പരിഗണിക്കപ്പെടുന്നില്ല ആയതിനാൽ മലയാളം അക്ഷരമാല ചുവടെ കാണുന്ന പോലെ 15 അക്ഷരങ്ങൾ മാത്രമായി കണക്കപ്പെടുന്നു.

 

കൂടാതെ സംവൃത സ്വരത്തെ കുറിക്കുവാൻ മലയാളം അക്ഷരമാലയിൽ ഒരു അക്ഷര രൂപത്തെമലയാളം ഭാഷയിൽ സ്വീകരിച്ചിട്ടില്ല.
അം കാരത്തെ പോലെ വട്ടമിട്ട് വാക്കുകൾ അവസാനിപ്പിക്കുന്ന പോലെ ചന്ദ്രക്കല എന്ന ചിഹ്നം കൊണ്ട് സംവൃതത്തെ എഴുതുന്ന രീതിയാണ് മലയാളം പിന്തുടരുന്നത്.

## സംവൃതം

സംവൃതം സ്വരാക്ഷര രൂപം ഉപയോഗിക്കുന്നില്ലാ എങ്കിലും ചന്ദ്രക്കല എന്ന ചിഹ്നത്തിലൂടെ സംവൃതത്തിന്റ ശബ്ദം സ്വര ചിഹ്നമായി മാത്രം ഉപയോഗിക്കുന്നു. ഉദാഹരണത്തിനായി സംവൃതത്തെ അ് എന്ന അക്ഷരമായി കുറിച്ചാൽ ആട്, വീട്, മാവ് തുടങ്ങിയ വാക്കുകളിൽ അവസാന സ്വരമായി സംവൃത സ്വരം നിലകൊള്ളുന്നു. സംവൃതതെ ഒരു അക്ഷരമായി പരിഗണിച്ചാൽ മലയാളം അക്ഷരമാലയിൽ 16 അക്ഷരങ്ങൾ ഉണ്ടാവും

*ൻ+അ്=ന് (സംവൃതകാരം)
*ൻ+അ=ന (അകാരം)
*ൻ+അം=നം (അംകാരം)
*ൻ+അഃ=നഃ (ഹകാരം)
*ൻ+ആ=നാ (ആകാരം)

## സ്വരചിഹ്നങ്ങൾ

മലയാളം ഭാഷയിൽ സ്വരാക്ഷരങ്ങൾ നേരിട്ട് ഉപയോഗിക്കാതെ അക്ഷരങ്ങൾ എഴുതുന്നതിന് പകരമായി **ടി** സ്വരങ്ങളുടെ മാതിരിയെ കുറിക്കാൻ ഉപയോഗിക്കുന്ന ചിഹ്നങ്ങളെ സ്വരചിഹ്നങ്ങൾ അഥവ **സ്വരാക്ഷര ചിഹ്നങ്ങൾ** എന്നു വിളിക്കുന്നു.

മലയാളത്തിലെ പ്രധാന സ്വരാക്ഷരചിഹ്നങ്ങൾ താഴെ കൊടുത്തിട്ടുള്ളവയാണ്.

### സ്വരചിഹ്ന ഉപയോഗം
സ്വരാക്ഷരങ്ങൾ പദത്തിന്റ ആദ്യത്തിൽ മാത്രമേ ഉപയോഗിക്കുക ഉള്ളു. പദത്തിന്റയോ വാക്കിന്റയോ ഇടയിലോ മധ്യത്തിലോ അന്ത്യത്തിലോ സ്വരാക്ഷര മാതിരി ഉപയോഗിക്കേണ്ടി വന്നാൽ അവിടെ സ്വരാഹിഹ്നങ്ങൾ ആയിട്ടാണ് ഉപയോഗിക്കുക.

പൊതുവെ വ്യഞ്ജനാക്ഷരങ്ങളുടെ കൂടെയാണ് സ്വരഹിഹ്നങ്ങൾ ഉപയോഗിക്കുന്നത്. കാ, കീ, കീ, കു,കൂ മുതലായവ എല്ലാം തന്നെ വ്യഞ്ജനത്തിന് ഒപ്പം സ്വരഹിഹ്നം ചേരുന്നതിന് ഉദാഹരങ്ങൾ ആണ്.

ഉദാഹരണമായി:
അയാൾ കഥ എഴുതുകയാണ് എന്ന വാചകം സ്വരചിഹ്നമില്ലാതെ എഴുതുകയാണെങ്കിൽ- അയ്ആൾ ക്അഥ് അ എഴ്ഉത്ഉക്അ ആണ് എന്നോ അയആൾ കഥ എഴഉതഉക ആണ് എന്നോ മാറ്റി എഴുതേണ്ടി വരുന്നതാണ്.
## അവലബം
വർഗ്ഗം:സ്വനവിജ്ഞാനം
വർഗ്ഗം:അക്ഷരമാല
വർഗ്ഗം:സ്വരാക്ഷരങ്ങൾ
ഇൻസേടി സെഡിസ്

ജൈവവർഗ്ഗീകരണശാസ്ത്രത്തിൽ ഒരു ടാക്സയുടെ മറ്റു ടാക്സകളുമായുള്ള ബന്ധം വ്യക്തമല്ലെങ്കിൽ ഉപയോഗിക്കുന്ന പദമാണ്  ***Incertae sedis***. ലാറ്റിൻ ഭാഷയിൽ ഇതിന് "തീർച്ചയില്ലാത്ത സ്ഥാനം" എന്നാണർത്ഥം.

ഒരു ടാക്സോണിനു പേരുനൽകുമ്പോൾ ICN അനുസരിച്ചു അതിന്റെ ജനുസുമായുള്ള ബന്ധം നിശ്ചയിക്കണം. അതിനു മുകളിലുള്ള ടാക്സകൾ *Incertae sedis* ആകാം.

## അവലംബം

## പുറം കണ്ണികൾ
* 
* 

വർഗ്ഗം:വർഗ്ഗീകരണം (ജീവശാസ്ത്രം)
വർഗ്ഗം:ജീവശാസ്ത്ര നാമാവലി
കകുങ് നദി

ഇന്തോനേഷ്യയിലെ ജക്കാർത്തയിലെ സ്പെഷ്യൽ കാപിറ്റൽ റിപ്പബ്ലിക്കിന്റെ കിഴക്കൻ ഭാഗമായ ബേകാസി, പടിഞ്ഞാറൻ ജാവ എന്നിവിടങ്ങളിൽ സ്ഥിതിചെയ്യുന്ന ഒരു നദിയാണ് **കകുങ് നദി.** കിഴക്കൻ പ്രളയക്കനാലിലെ ബൻജിർ കനാൽ തിമൂർ വഴിയാണ് നദിയുടെ താഴ്ന്ന ഭാഗങ്ങൾ തിരിച്ചിട്ടുള്ളത്. ഈ നദി പതിവായി ബേക്കസി നഗരത്തിലും ജക്കാർത്തയിലും  വെള്ളപ്പൊക്കം സൃഷ്ടിക്കുന്നു.

## ചരിത്രം
ജടികരമത്ത് ഡാൻ ബുറാൻ എന്നിവ കക്കുങിനടുത്ത രണ്ടു നദികളാണ്. ബേകാസിയിൽ നിന്നൊഴുകി തുടങ്ങുകയും മാരുണ്ട ജില്ലയിൽ ജക്കാർത്ത ബേയിലേക്ക് ഒഴുകുന്നതുവരെ കകുങ് ചാൽ വഴിയും ഇപ്പോൾ ബഞ്ചിർ കനാൽ തിമൂർ വഴിയും പരസ്പരം ബന്ധിപ്പിക്കുകയും ചെയ്യുന്നു. കഴിഞ്ഞ കാലത്ത് മൂന്ന് നദികളും ഈ പ്രദേശത്തെ കുടിവെള്ളവും കൃഷിയ്ക്കാവശ്യമായ വെള്ളവും വിതരണം ചെയ്തിരുന്നു. മകസർ ജില്ലയിലും, കക്കൗംഗ് ജില്ലയിലും സിപ്പിനാങ്ങ് മെലായുവിലും ആരോ ഉപേക്ഷിച്ചുപോയ നെൽവയലുകൾ ഇപ്പോഴും കാണാം.

1990-ൽ കൂടുതൽ ആളുകൾ പുലോഗേബങ്ങിൽ അധിനിവേശം നടത്തി. നെൽപ്പാടങ്ങൾ കൂടുതലും വീടുകളായി രൂപാന്തരപ്പെട്ടു. അന്നുമുതൽ കക്കുങ് നദി മഴക്കാലത്ത് പലപ്പോഴും കര കവിഞ്ഞൊഴുകുകയും വെള്ളപ്പൊക്കമുണ്ടാകുകയും ചെയ്തിരുന്നു.  അംബൺ, പറ്റിമുറ യൂണിവേഴ്സിറ്റിയിലെ പീറ്റേഴ്സ് ജെ കുനു, എച്ച് ലിലോൽടെറി, എന്നിവരുടെ ഗവേഷണത്തിന്റെ അടിസ്ഥാനത്തിൽ നഗര വികസനത്തിന്റെ ഫലമായി ജക്കാർത്തയുടെ 85% ഭൂമിയും ഉപരിതല ജലത്തെ ആഗിരണം ചെയ്യാത്തതിനാൽ പതിവായി വെള്ളപ്പൊക്കം ഉണ്ടാകുന്ന അവസ്ഥയിലായിരുന്നു. ഒരു വെള്ളപ്പൊക്ക നിയന്ത്രിത കനാലായ ബൻജിർ കനാൽ തിമൂർ നിർമ്മിച്ചതാണ് പരിഹാരത്തിനുള്ള ഏക മാർഗ്ഗം. കകുങ്, ബുവാരൻ, ജരി ക്രാമാറ്റ്, സുൻട്ടർ, സിപിനാങ് നദികൾ നദീതീരത്ത് മുറിഞ്ഞ് ചെറിയ ചാലുകളായി ഒഴുകി. അതു വഴി വെള്ളപ്പൊക്കത്തിന്റെ ആഘാതം കുറയ്ക്കുകയും ചെയ്തു. പുലോഗേബാങിലെ പഴയ കകുങ് നദിയുടെ ഒഴുക്ക് വെള്ളപ്പൊക്ക നിയന്ത്രണ കനാൽ ബൻജിർ കനാലായ തിമൂർ വെട്ടിക്കുറച്ചതിനു ശേഷം, പഴയ ഭൂപടങ്ങളിൽ കനാലിൽ നിന്ന് ഒഴുകിയിറങ്ങിയ ഒരു ചെറിയ അരുവിയായി മാത്രം കകുങ് നദി അറിയപ്പെടുന്നു. എന്നിരുന്നാലും, വാസ്തവത്തിൽ ഈ അരുവി 1 മീറ്റർ വീതിയോടെ 300 മീറ്ററാണ് തിമൂർ കനാൽ തീരത്തുനിന്ന് ഒഴുകുന്നത്. നിലവിൽ, ബൻജിർ കനാൽ തിമൂരിലേക്ക് ഒഴുകുന്ന പഴയ നദി വ്യവസായവും ഗാർഹിക മാലിന്യവും മൂലം ഒരു ഡ്രെയിനേജ് ആയി രൂപാന്തരപ്പെട്ടിരിക്കുന്നു. ഇത് നദിയുടെ ഗുണനിലവാരത്തെ ദോഷകരമായി ബാധിക്കുന്നു, കറുത്തിരുണ്ടതും അസുഖകരവുമായ ഗന്ധത്തിനും കാരണമാകുന്നു.

## ഹൈഡ്രോളജി
154.78 ച.കി.മീറ്ററിലെ നീർത്തട പ്രദേശത്ത് (ഇന്തോനേഷ്യ: ദീറ ആലിരൻ സങ്ഹായി) 39.59 കിലോമീറ്റർ ദൈർഘ്യമുള്ള കകുങ് നദി കാണപ്പെടുന്നു. ദിവസേന ശരാശരി 142 മി.മീ., മഴയും പീക്ക് ഡെബിറ്റ് 60 m³ ആണ്.

## ഭൂമിശാസ്ത്രം
ജാവയിലെ വടക്കുപടിഞ്ഞാറൻ മേഖലയിൽ പ്രധാനമായും ഉഷ്ണമേഖലാ മഴക്കാട് കാലാവസ്ഥ പ്രദേശമായ ഉഷ്ണമേഖലാ മഴക്കാടുകളിലൂടെ ആണ് നദികൾ ഒഴുകുന്നത്. (കോപ്പൻ-ഗെയ്ജർ കാലാവസ്ഥാ വ്യതിയാനത്തെ Af എന്ന് നിർദ്ദേശിക്കുന്നു)ഈ സമയത്തെ ശരാശരി താപനില 26 ഡിഗ്രി സെൽഷ്യസ് ആണ്. ചൂടേറിയ മാസമായ ഓഗസ്റ്റിൽ, ശരാശരി താപനില 28 ഡിഗ്രി ആണ്. ഏറ്റവും തണുപ്പേറിയ ഏപ്രിൽ മാസത്തെ താപനില 24°C ആണ്. ശരാശരി വാർഷിക മഴ 3674 മില്ലീമീറ്റർ. ആണ്. ഈർപ്പമുള്ള കാലാവസ്ഥയിൽ ഡിസംബറിൽ ശരാശരി 456 മില്ലിമീറ്റർ മഴയാണ്. ഏറ്റവും കൂടുതൽ മഴ ലഭിക്കുന്നത് 87 മില്ലിമീറ്റർ മഴ സെപ്തംബർ മാസത്തിൽ ആണ്.

## സാധാരണവൽക്കരണം
2017-ൽ പ്രളയത്തെക്കുറിച്ച് മുൻകൂട്ടി കണ്ടുകൊണ്ട് ജക്കാർത്ത സർക്കാർ 1.5 കിമീ അകലെ പഴയ കകുങ് നദിയുടെ തീരത്ത് പെഗാംഗ്സാൻ ദുവാ, കേലാപ്പ ഗാഡിങ് ജില്ല, സുകപുര, സെപർ ബറാത്ത്, സിലിൻസിങ് ജില്ല എന്നിവ വികസിപ്പിച്ചിരുന്നു. ഡ്രഡ്ജിംഗ് മുഖേന അരുവി വേഗത്തിൽ ചുരുക്കി ചെളി മണ്ണിനെ നീക്കം ചെയ്യുന്നു.

## അവലംബം

വർഗ്ഗം:ജക്കാർത്തയിലെ നദികൾ
വർഗ്ഗം:ജക്കാർത്തയുടെ ഭൂമിശാസ്ത്രം
മീൻവല്ലം ചെറുകിട ജലവൈദ്യുതപദ്ധതി

പ്രതിവർഷം 8.37 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം **Palakkad Small Hydro Company Ltd** സ്വകാര്യ മേഖലയിൽ നിർമിച്ച **(Independent)** ചെറുകിട ജലവൈദ്യുത പദ്ധതിയാണ് **മീൻവല്ലം ചെറുകിട ജലവൈദ്യുതപദ്ധതി**. പാലക്കാട് ജില്ലയിലെ മണ്ണാർക്കാട് താലൂക്കിലെ കരിമ്പ ഗ്രാമപഞ്ചായത്തിലെ മീൻവല്ലത്തു ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു തടയണയും ഒരു പവർ ഹൗസും ഉൾപ്പെടുന്നു.

## നിർമ്മാണം
പാലക്കാട് മുണ്ടൂരിൽ പ്രവർത്തിക്കുന്ന ഇൻറഗ്രേറ്റഡ് റൂറൽ ടെക്നോളജി സെൻറർ എന്ന ഗവേഷണ കേന്ദ്രമാണ് മീൻവല്ലം വെള്ളച്ചാട്ടത്തെ പരിസ്ഥിതി നശീകരണമില്ലാതെ പ്രാദേശികമായി ഉപയോഗപ്പെടുത്താവുന്ന ഒരു പദ്ധതിയുടെ സാദ്ധ്യതകൾ ആദ്യമായി പഠിച്ചത്. ഇവരുടെ പഠനറിപ്പോർട്ടിന്റെ അടിസ്ഥാനത്തിൽ വൈദ്യുതബോർഡ് വിശദപഠനങ്ങൾ നടത്തി പാലക്കാട് ജില്ലാ പഞ്ചായത്തിന്റെ സഹകരണത്തോടെ പദ്ധതി സ്ഥാപിക്കുകയായിരുന്നു. പാലക്കാട് ജില്ലാ പഞ്ചായത്തിന്റെ നിയന്ത്രണത്തിൽ ഉള്ള **Palakkad Small Hydro Company Ltd** കമ്പനി ആണ് ഇത് നിർമ്മിച്ചത്. പദ്ധതി നിലവിൽ വന്നതോടെ സംസ്ഥാനത്ത് വൈദ്യുതി ഉത്പാദിപ്പിച്ചു കേരള സ്റ്റേറ്റ് ഇലക്ട്രിസിറ്റി ബോർഡ് വൈദ്യുതി ഗ്രിഡിലേക്ക് വിൽക്കുന്ന ആദ്യത്തെ ജില്ലാ പഞ്ചായത്ത് എന്ന നേട്ടം പാലക്കാട് ജില്ലാ പഞ്ചായത്ത് കൈവരിച്ചു.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) ** മീൻവല്ലം പവർ ഹൗസ്**

2) **മീൻവല്ലം തടയണ**

## വൈദ്യുതി ഉത്പാദനം
മീൻവല്ലം ചെറുകിട ജലവൈദ്യുത പദ്ധതിക്ക് വേണ്ടി ഭാരതപ്പുഴയുടെ പോഷകനദിയായ കുന്തിപ്പുഴയുടെ പോഷകനദികളിലൊന്നായ തുപ്പനാട് പുഴയിൽ മീൻവല്ലം വെള്ളച്ചാട്ടത്തിനു മുകളിൽ ഒരു ചെറിയ തടയണ നിർമിച്ചു. പെൻസ്റ്റോക്ക് പൈപ്പ് വഴി വെള്ളം പവർ ഹൗസിലേക്ക് എത്തിച്ചു 1.5 മെഗാവാട്ടിന്റെ 2 ടർബൈനുകൾ ഉപയോഗിച്ച് 3 മെഗാവാട്ട് വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 8.37 MU ആണ്. 2014 ഓഗസ്റ്റ് 29 ന് പദ്ധതി കമ്മീഷൻ ചെയ്തു.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ ജലവൈദ്യുതപദ്ധതികൾ
ഹർഷചരിതം

ഏഴാം നൂറ്റാണ്ടിൽ ജീവിച്ചിരുന്ന സംസ്കൃത സാഹിത്യകാരനായ ബാണഭട്ടൻ എഴുതിയ ജീവചരിത്ര പുസ്തകമാണ് **ഹർഷചരിതം**.

വർഗ്ഗം:ഇന്ത്യൻ ജീവചരിത്രഗ്രന്ഥങ്ങൾ
വർഗ്ഗം:7-ആം നൂറ്റാണ്ടിലെ പുസ്തകങ്ങൾ
വർഗ്ഗം:സംസ്കൃതസാഹിത്യം
ഹാനിന്റെ പുസ്തകം

പടിഞ്ഞാറൻ അഥവാ പൂർവ്വ ഹാൻ രാജവംശത്തിന്റെ ചരിത്രം പ്രതിപാദിക്കുന്ന ഒരു ചൈനീസ് ഗ്രന്ഥമാണ് **ഹാനിന്റെ പുസ്തകം**. ബി.സി. 206 -ലെ ഒന്നാമത്തെ ചക്രവർത്തി മുതൽ എ.ഡി. 23 യിലെ വാംഗ് മാംഗിന്റെ പതനം വരെയുള്ള ചരിത്രമാണ് ഇതിലെ പ്രതിപാദ്യം.

കോടതിയിലെ ഒരു ഓഫീസറായിരുന്ന ബാൻ ഗു, അയാളുടെ സഹോദരി ബാൻ ഷാവോയുടെ സഹായത്തോടെ, അവരുടെ പിതാവ് ബാൻ ബിയാവോ തുടങ്ങിവച്ച ജോലി എ.ഡി. 111ൽ പൂർത്തിയാക്കുകയായിരുന്നു. പ്രശസ്ത ലോകചരിത്ര ഗ്രന്ഥമായ വലിയ ചരിത്രകാരന്റെ രേഖകളെ മാതൃകയായി സ്വീകരിച്ചാണ് അവർ പുസ്തകം രചിച്ചത്. എന്നിരുന്നാലും ഒരൊറ്റ രാജവംശത്തെ പറ്റിയുള്ള  ആദ്യ ജീവചരിത്ര ഗ്രന്ഥമാണ്  ഹാനിന്റെ പുസ്തകം. ആ കാലഘട്ടത്തിലെ വിവിധ വിഷയങ്ങളെ പറ്റി അറിവുതരുന്ന ഒരു പക്ഷേ ഏക പുസ്തകമാണിത്. ജപ്പാനെ സംബന്ധിച്ച ഏറ്റവും പുരാതന വിവരങ്ങളും ഇന്ത്യയെ പറ്റിയുള്ള പരാമർശങ്ങളും ഇതിലടങ്ങിയിട്ടുണ്ട്.
## വർഷാനുഗത ചരിത്രങ്ങൾ
ചക്രവർത്തിമാരുടെ ജീവചരിത്രങ്ങൾ കൃത്യമായ വാർഷിക ക്രമത്തിൽ, ഏറ്റവും പ്രധാനപ്പെട്ട സന്ദർഭങ്ങളുടെ കാലികമായ വിവരണങ്ങൾ ഉൾപ്പെടുത്തി 12 വാല്യങ്ങളായി എഴുതിയിരിക്കുന്നു.

### കാലാനുക്രമമായ പട്ടികകൾ
Biao (表, പട്ടിക), 8 വാല്യം. പ്രധാനപ്പെട്ടവരെ പറ്റിയുള്ള കാലാനുക്രമമായ പട്ടിക.

## അവലംബം


## പുറം കണ്ണികൾ

*''Book of Han'' (Full text)
*Pan Chao (Ban Zhao), Female Historian
*Silk Road Seattle (The Silk Road Seattle website contains many useful resources including a number of full-text historical works, maps, photos, etc.)
* ''Book of Han'' Chinese text with matching English vocabulary

വർഗ്ഗം:ചൈനയുടെ ചരിത്രം
വർഗ്ഗം:ചരിത്രഗ്രന്ഥങ്ങൾ
വർഗ്ഗം:ഹാൻ സാമ്രാജ്യം
വർഗ്ഗം:ചൈനീസ് സാഹിത്യം
ഒഡോനെറ്റോപ്റ്റെറ

ചിറകുള്ള പ്രാണികളുടെ വളരെ പുരാതനമായ ഒരു മഹാനിരയാണ് **ഒഡോനെറ്റോപ്റ്റെറ** (Odonatoptera). ഈ മഹാനിരയിൽ ഉള്ള ജീവിച്ചിരിക്കുന്ന ജീവികൾ തുമ്പികൾ മാത്രമാണ്. വംശനാശം സംഭവിച്ച മറ്റൊരു നിരയായിരുന്ന Meganisoptera അഥവാ Protodonata-ൽപ്പെട്ട വലിയ തുമ്പികളുടെ ജീവാശ്മങ്ങൾ ലഭ്യമാണ്. Meganisoptera എന്ന നിരയിലെ *[[Meganeura|മെഗാന്യൂറ]]*, *[[Megatypus|മെഗാടൈപ്പസ് ]]*, *[[Meganeuropsis|മെഗാന്യൂറോപ്സിസ് ]]* എന്നീ ജനുസുകൾ അവയിൽച്ചിലതാണ്. 710  മി. മി. (28 ഇഞ്ച്) വരെ ചിറകുകൾക്ക് വലിപ്പമുള്ളവ  അക്കൂട്ടത്തിലുണ്ടായിരുന്നു.

## നിരകൾ
* Order Geroptera (fossil)
* Family "Erasipteridae" (fossil; probably paraphyletic)
* Order Protodonata (or Meganisoptera) &ndash; griffinflies or "giant dragonflies" (fossil)
* Family Campylopteridae (fossil)
* Family Lapeyriidae (fossil)
* Order Protanisoptera (fossil)
* Order Triadophlebioptera (fossil)
* Order Protozygoptera (including Archizygoptera) (fossil)
* Order Odonata 

## അവലംബം

*  (2002): Tree of Life Web Project &ndash; Pterygota. Winged insects . Version of 2002-JAN-01. Retrieved 2008-DEC-15.
*  [2008]: Tree of Life Web Project &ndash; Pterygote Higher Relationships . Retrieved 2008-DEC-15.
*  (2008): Tree of Life Web Project &ndash; Odonata. Dragonflies and damselflies . Version of 2008-MAR-20. Retrieved 2008-DEC-15.

വർഗ്ഗം:ഷഡ്‌പദങ്ങൾ
അടിപിടിയൻ പെരുംകണ്ണൻ

നീർക്കാവലന്മാർ (Macromiidae) എന്ന തുമ്പി കുടുംബത്തിൽപ്പെട്ട ഒരു അപൂർവ്വയിനം തുമ്പിയാണ് **അടിപിടിയൻ പെരുംകണ്ണൻ**. Macromia bellicosa  എന്ന ശാസ്ത്രീയ നാമത്തിൽ അറിയപ്പെടുന്ന ഈ തുമ്പി പശ്ചിമഘട്ടത്തിലെ ഒരു സ്ഥാനീയ (endemic) തുമ്പിയാണ്.  കേരളം, കർണ്ണാടക എന്നീ സംസ്ഥാനങ്ങളിൽ നിന്ന് മാത്രമാണ് ഈ തുമ്പിയെ ഇതുവരെ കണ്ടെത്തിയിട്ടുള്ളത് .

## വിവരണം

### ആൺതുമ്പി
കറുപ്പിൽ പച്ചയും മഞ്ഞയും നിറങ്ങളോട് കൂടിയായ, ഇടത്തരം വലിപ്പമുള്ള ഒരു തുമ്പിയാണ് അടിപിടിയൻ പെരുംകണ്ണൻ ..  ആൺതുമ്പിയുടെ ഉദരത്തിന് ഏകദേശം 45-47 മില്ലീമീറ്റർ വരെ വലിപ്പമുണ്ടായിരിക്കും. കണ്ണുകൾക്ക് മരതകപ്പച്ച നിറമാണ്.  ശിരസ്സിലെ മറ്റ് ഭാഗങ്ങൾ മഞ്ഞയും തവിട്ടും നിറങ്ങളിൽ കാണപ്പെടുന്നു.  മുഖത്ത് കണ്ണിന് താഴെയുള്ള കറുത്ത പാടുകൾ ചേർന്ന് T ആകൃതിയിലുള്ള ഒരു അടയാളം കാണാം.  നല്ല തിളങ്ങുന്ന നീല കലർന്ന പച്ച നിറത്തിലുള്ള ഉദരത്തിൽ മഞ്ഞ നിറത്തിലുള്ള വരകൾ ഉണ്ട്.  കറുത്ത നിറത്തിലുള്ള ഉദരത്തിലുടനീളം മഞ്ഞ നിറത്തിലുള്ള പാടുകൾ കാണാം.  കാലുകൾക്ക് മഞ്ഞ കലർന്ന കറുപ്പ് നിറമാണ്.  കുറുവാലുകൾ നേരിയ ചുവപ്പ് കലർന്ന മഞ്ഞ നിറത്തിൽ ഒരേ വലിപ്പത്തിലുള്ളവയാണ്.

പെൺതുമ്പിയുടെ വിവരണം ലഭ്യമല്ല .

## ആവാസവ്യവസ്ഥ
ഉയർന്ന പ്രദേശങ്ങളിലെ കാടുകളിലാണ് അടിപിടിയൻ പെരുംകണ്ണൻ കാണപ്പെടുന്നത്.  മലമുകളിലുള്ള കാട്ടരുവികളിലാണ് ഈ തുമ്പി മുട്ടയിടുന്നത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ
## അവലംബം


വർഗ്ഗം:കല്ലൻതുമ്പികൾ
വർഗ്ഗം:നീർക്കാവലന്മാർ
പാലിയോപ്റ്റെറ

ചിറകുള്ള പ്രാണികളിൽ അവ മടക്കി ഉടലിനോടു ചേർത്തുവെക്കാൻ  കഴിവില്ലാത്ത പ്രാണികളെയാണ്  **പാലിയോപ്റ്റെറ** (Palaeoptera) എന്ന ഉപവിഭാഗത്തിൽ ഉൾപ്പെടുത്തിയിരിക്കുന്നത്. ഈ ഉപവിഭാഗത്തിലുള്ള തുമ്പികൾ, മെയ് ഫ്ലൈകൾ എന്നിവയ്ക്ക് ഗന്ധം അറിയാനുള്ള മസ്തിഷ്ക്ക ഭാഗമില്ല.  എങ്കിലും അവയ്ക്കു ശൃംഗികകൾ വഴി ഗന്ധം മനസ്സിലാക്കാനാകും

## അവലംബം

*  (2002): Tree of Life Web Project &ndash; Pterygota. Winged insects . Version of 2002-JAN-01. Retrieved 2008-DEC-15.
*  [2008]: Tree of Life Web Project &ndash; Pterygote Higher Relationships . Retrieved 2008-DEC-15.
*  (2008): Tree of Life Web Project &ndash; Odonata. Dragonflies and damselflies . Version of 2008-MAR-20. Retrieved 2008-DEC-15.

വർഗ്ഗം:ഷഡ്‌പദങ്ങൾ
വർഗ്ഗം:ആർത്രോപോഡകൾ
റ്റെറിഗോട്ട

പ്രാണികളിൽ ചിറകുള്ളവയാണ്  **റ്റെറിഗോട്ട** (Pterygota) എന്ന സബ്ക്ലാസ്സിൽ ഉൾപ്പെടുന്നത്. മുൻപ് ചിറകുകൾ  ഉണ്ടായിരിക്കുകയും  ജീവപരിണാമത്തിന്റെ ഏതെങ്കിലും ദശയിൽ അവ നഷ്ടപ്പെട്ടവയും ഈ വിഭാഗത്തിൽ ഉൾപ്പെടും.

Archaeognatha, Zygentoma.എന്നീ നിരകൾ ഒഴികെ മറ്റെല്ലാ പ്രാണികളും ഇതിൽ ഉൾപ്പെടും. 

## ഉപവിഭാഗങ്ങൾ
* Ephemeroptera (mayflies)
* **Clade:** Metapterygota 
: Odonata (dragonflies and damselflies)
: **Infraclass:** Neoptera
:* **Superorder:** Exopterygota
:** Blattodea (cockroaches & termites)
:** Mantodea (mantids)
:** Dermaptera (earwigs)
:** Plecoptera (stoneflies)
:** Orthoptera (grasshoppers, etc)
:** Phasmatodea (walking sticks)
:** Embioptera (webspinners)
:** Zoraptera (angel insects)
:** Notoptera (ice-crawlers and gladiators)
:** Psocoptera (booklice, barklice)
:** Thysanoptera (thrips)
:** Phthiraptera (lice)
:** Hemiptera (true bugs)
:* **Superorder:** Endopterygota
:** Hymenoptera (ants, bees, etc.)
:** Coleoptera (beetles)
:** Strepsiptera (twisted-winged parasites)
:** Raphidioptera (snakeflies)
:** Megaloptera (alderflies, etc.)
:** Neuroptera (net-veined insects)
:** Mecoptera (scorpionflies, etc.)
:** Siphonaptera (fleas)
:** Diptera (true flies)
:** Trichoptera (caddisflies)
:** Lepidoptera (butterflies, moths)

## അവലംബം

## പുറം കണ്ണികൾ

വർഗ്ഗം:ഷഡ്‌പദങ്ങൾ
ചൈനയിലെ പാചകരീതി

ചൈനയിലെ പാചക രീതി

ചൈനയുടെ സംസ്കാരത്തിൽ ഒഴിച്ച് കൂടാനാവാത്ത ഒരു ഘടകമാണ് അവിടുത്തെ പചകരീതി. ചൈനയിലേക്ക് മറ്റു ഏഷ്യൻ രാജ്യങ്ങളിൽ നിന്ന് ജനങ്ങൾ കുടിയേറി പാർത്തത്തിനാൽ ഇവിടുത്തെ പാചക രീതിക്ക് ചില ഏഷ്യൻ രാജ്യങ്ങളുടേതുമായി സാമ്യമുണ്ട്.  ചൈനക്കാരുടെ മുഖ്യാഹാരം ചോറ്, സോയാ സോസ്, നുഡിൽസ്,ചായ, ടോഫു  ഇവയാണ്  അവിടുത്തെ മുഖ്യഹാരം.

ഏറ്റവും പ്രധാനപ്പെട്ട നാല് പാചക രീതികൾ   Chuan,lu, Yue,huyag, എന്നിവയാണ് . ഇവ യഥാക്രമം പടിഞ്ഞാറ്, വടക്ക്, തെക്ക്‌, കിഴക്ക് ഭാഗങ്ങളെ സൂചിപ്പിക്കുന്നു.  Anhui, kantonise, fuchian,Finan,  chiangsu,Shandong Sichuan sejiyag എന്നിവയാണ് ആധുനിക ചൈനീസ് പാചകരീതികൾ.
കൊച്ചിൻ പാർട്ടി

ഇന്ത്യൻ സ്വാതന്ത്ര്യത്തിനു മുൻപ് നിലവിലിരുന്ന കൊച്ചി രാജ്യപരിധിയിലുള്ള ഒരു വിഭാഗം സ്വാതന്ത്ര്യാനന്തരം രൂപം കൊടുത്ത ഒരു മധ്യ-വലതുപക്ഷ രാഷ്ട്രീയ പാർട്ടിയാണ് കൊച്ചിൻ പാർട്ടി.1949 ലാണ് ഈ പാർട്ടി ഔദ്യോഗീകമായി നിലവിൽ വന്നത്.സി.വി ഇയ്യൂ, കുഞ്ഞിരാമമേനോൻ എന്നിവരായിരുന്നു ഇതിന്റെ സ്ഥാപക നേതാക്കൾ " കൊച്ചി കൊച്ചിക്കാർക്ക് " എന്നതായിരുന്നു ഈ പ്രസ്ഥാത്തിന്റെ ആപ്തവാക്യം. കൊച്ചിയെ തിരുവിതാംകൂറിൽ ലയിപ്പിക്കുന്നതിനെ എതിർത്തു കൊണ്ട് കൊച്ചിയെ മറ്റൊരു സംസ്ഥാനമാക്കി മാറ്റുക എന്നതായിരുന്നു ഈ കക്ഷിയുടെ ലക്ഷ്യം. എങ്കിലും 1951-ലെ തിരുകൊച്ചി നിയമസഭാ ഇലക്ഷനിൽ കൊച്ചിൻ പാർട്ടി "പുഷ്പം" അടയാളത്തിൽ മൽസരിക്കുകയുണ്ടായി എന്നാൽ ആകെ 59535 ( 1.75%) മാത്രമെ നേടുവാൻ സാധിച്ചുള്ളൂ. വടക്കാഞ്ചേരി നിയോജക മണ്ഡലത്തിൽ നിന്നും അയ്യപ്പൻ എന്ന ഒരാൾ വിജയിക്കുകയും ചെയ്തു. എന്നാൽ തുടർന്നു വന്ന തിരഞ്ഞെടുപ്പുകളിൽ ഈ കക്ഷിക്ക് ജനപിന്തുണ ആകർഷിക്കുവാൻ സാധിക്കാതെ പിൻവാങ്ങേണ്ടി വന്നു.

വർഗ്ഗം:ഇന്ത്യയിലെ രാഷ്ട്രീയകക്ഷികൾ
കോർഡുലാഗോംഫസ്

ക്രിറ്റേഷ്യസ്‌ കാലഘട്ടത്തിൽ ജീവിച്ചിരുന്ന വംശനാശം സംഭവിച്ച ഒരു കല്ലൻതുമ്പി ജനുസ്സാണ് ***കോർഡുലാഗോംഫസ് *** (Cordulagomphus).

## അവലംബം

## പുറം കണ്ണികൾ
* 

വർഗ്ഗം:തുമ്പികൾ
കല്ലാർ ചെറുകിട ജലവൈദ്യുതപദ്ധതി

പ്രതിവർഷം 0.29 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം **ഇടുക്കി ജില്ല ഗ്രാമപഞ്ചായത്ത്** സ്വകാര്യ മേഖലയിൽ നിർമിച്ച **(Independent)** ചെറുകിട ജലവൈദ്യുത പദ്ധതിയാണ് ** കല്ലാർ ചെറുകിട ജലവൈദ്യുതപദ്ധതി**  ,  .ഇടുക്കി ജില്ലയിലെ മൂന്നാർ  ഗ്രാമപഞ്ചായത്തിലെ **കല്ലാർ വട്ടിയാർ** എന്ന സ്ഥലത്താണ്   പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ  ഒരു  തടയണയും ഒരു പവർ ഹൗസും   ഉൾപ്പെടുന്നു.ഇതൊരു MICRO HYDEL POWER PROJECT ആണ്.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും

1) ** കല്ലാർ പവർ ഹൗസ്**

1) ** കല്ലാർ തടയണ**

## വൈദ്യുതി ഉത്പാദനം

കല്ലാർ ചെറുകിട ജലവൈദ്യുത പദ്ധതിക്ക് വേണ്ടി  പെരിയാറിന്റെ   പോഷക നദിയായ **വെസ്റ്റേൺ കല്ലാർ(അമ്പഴച്ചാൽ )** പുഴയിൽ   ഒരു ചെറിയ തടയണ നിർമിച്ചു വെള്ളം  പവർ ഹൗസിനു മുകൾ ഭാഗത്തു  എത്തിച്ചു  0.05  മെഗാവാട്ടിന്റെ ( 50 KV) 2 ടർബൈനുകൾ  ഉപയോഗിച്ച് 0.05  മെഗാവാട്ട്(100 KV) വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 0.13 MU ആണ്.  ന് പദ്ധതി കമ്മീഷൻ ചെയ്തു .

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

 വർഗ്ഗം:കേരളത്തിലെ ജലവൈദ്യുതപദ്ധതികൾ
ബരു ബാരത് നദി

ഇന്തോനേഷ്യയിലെ ജക്കാർത്തയിൽ സ്ഥിതിചെയ്യുന്ന ബൊഗോർ റീജൻസിയിലെ സിസാദെയ്ൻ നദി ഒരു മനുഷ്യനിർമ്മിത കനാൽ ആണ്.ബൊഗോറിൽ നിന്നും ബറ്റോവിയയിലേക്ക് (ഇപ്പോൾ, ജക്കാർത്ത)18-ാം നൂറ്റാണ്ടിൽ ഗവർണർ ജനറൽ ഗുസ്താഫ് വില്ലെം വാൻ ഇംഹോഫിൻറെ നിർദ്ദേശപ്രകാരം കാർഷികവിളവെടുപ്പിനു വേണ്ടി നിർമ്മിച്ച രണ്ട് കനാലുകളിൽ ഒന്നായിരുന്നു ഇത്. നിലവിലുള്ള രണ്ട് കനാലുകൾ കലി ബരു തിമൂർ, ബരു തിമൂർ നദി കലി ബരു ബാരത് (ബരു ബാരത് നദി) എന്നും അറിയപ്പെടുന്നു. ജക്കാർത്തയിലെ പ്രധാന നദികളിലൊന്നായ ഇത് സിലിദുംഗ് സിസദെയ്ൻ വെള്ളപ്പൊക്ക നിയന്ത്രണ പദ്ധതിയുടെ ഭാഗമാണ്. പാൻകോരോൻ, തെക്കേ ജക്കാർത്ത, തെബെറ്റ് എന്നിവിടങ്ങളിലൂടെ ഒഴുകുന്ന ബരു ബാരത് നദിയിലെ ജലം ഡ്രെയിനേജുകളിൽ ഒന്നായ ബൻജിർ കനാൽ ബാരറ്റിലേയ്ക്ക് എത്തുന്നു.

## പദോല്പത്തി
തൻജംഗ് പ്രിയോക് പ്രദേശത്തെ മീൻ ഹാർബർ "കലി ബരു" (ന്യൂ നദി) എന്ന പേരുമായി ബന്ധപ്പെട്ടിരിക്കുന്നു.1960 കളിൽ കലി ക്രേസെക് ലാഹോവ ഫിഷിങ് ഹാർബറിനു പകരമായി ഈ തുറമുഖം സ്ഥാപിക്കപ്പെട്ടെങ്കിലും 1967-ൽ അടയ്ക്കുകയും ചെയ്തു. ഈ പ്രദേശം രണ്ട് ഭാഗങ്ങളായി തിരിച്ചിട്ടുണ്ട്: കലിബരു തിമൂർ (കിഴക്കൻ കലി ബരു), കലിബരു ബാരത് (പടിഞ്ഞാറൻ കലി ബരു).1988-ൽ മത്സ്യബന്ധന തുറമുഖം അടച്ചുപൂട്ടിയിരുന്നുവെങ്കിലും, ജക്കാർത്തയിൽ കാടുകളുണ്ടാക്കാൻ വേണ്ടി ഹാർബറിന് മാറ്റം സംഭവിച്ചെങ്കിലും നദികൾക്കും പ്രദേശങ്ങൾക്കും ഇപ്പോഴും ഈ പേര് ഉപയോഗിച്ചുവരുന്നു. 

## ചരിത്രം
1739-ൽ ഡച്ച് ഈസ്റ്റ് ഇൻഡീസ് ഗവൺമെന്റിനു കീഴിലുള്ള ഗവർണർ ജനറലായ വാൻ ഇംഹോഫ് ജലസേചനത്തിനും ഉൾനാടൻ സാധനങ്ങളുടെ ഗതാഗതത്തിനും വേണ്ടി ഓസ്റ്റേർസ്ലോക്ക്കാൻ ("കിഴക്കൻ കനാൽ") നിർമ്മിച്ചു.14 വർഷം കഴിഞ്ഞ്, 1753-ൽ കനാൽ പൂർത്തിയാക്കി. എന്നാൽ, ഗതാഗതമാർഗ്ഗമായി ഉപയോഗിക്കാനുള്ള ശ്രമവും ഒന്നിലധികം വാട്ടർ ഗേറ്റുകൾ കെട്ടിപ്പടുക്കുന്നതിനുള്ള ഉയർന്ന ചെലവും മൂലം പരാജയപ്പെട്ടു. അവസാനം ജലസേചനത്തിന് മാത്രമായി ഉപയോഗിക്കുന്നു.1776-ൽ കിഴക്കൻ കനാലിൽ  കൂടുതൽ അറ്റകുറ്റപ്പണികൾ ആവശ്യമായതിനാൽ സിസഡേൻ നദിയിൽ നിന്ന് സി ലിവംഗിലേക്ക് ജലം ഒഴുക്കാൻ മറ്റൊരു കനാലുകൾ തുറക്കണമെന്ന് വാൻ ഇംഹോഫ് ഉത്തരവിട്ടു. ഈ കനാൽ വെസ്റ്റേർസ്ലോക്ക്കൻ ("പടിഞ്ഞാറൻ കനാൽ ") എന്ന് വിളിക്കപ്പെട്ടു. ഇപ്പോൾ ഇത് കലി ബരു ബാരത് (ബരു ബാരത് നദി) എന്നും അറിയപ്പെടുന്നു.കിഴക്കേ കനാൽ കട്ടുളമ്പയിൽ നിന്ന് മീസ്റ്റർ (ജതിനീഗാര) വരെ കുഴിക്കുകയും സിക്കീസ് നദിയിൽ നിന്നും സണ്ടർ നദി വരെ കൂടുതൽ ജലവിതരണം ലഭിക്കുകയും ചെയ്തു. സിപാക്കൻസിലാൻ നദിയിൽ നിന്നും കലി ബരു ബാരത് നദി, മാത്രമൻ (മിനാങ്കബൗ നദി) എന്നിവ ബൻജിർ കാനൽ ബറാത്തിലേയ്ക്ക് കടക്കുകയും ചെയ്യുന്നു.

ബോഗറിൻറെ വടക്കൻ ഭാഗത്ത് സിസദേൻ, സിലിവങ് നദികളുമായി ബന്ധിപ്പിക്കുന്നതിനായി ബരു ബാരത് നദിയും പണികഴിപ്പിച്ചിരുന്നു. സിലെബട്ട്, സിടയം, ഡെപോക്ക്, പോൺഡോക് സിന, തഞ്ജങ് ബറാത്ത്, പോൺഡോക് ലാബു എന്നിവിടങ്ങളിൽ നെൽകൃഷിയുടെയും മറ്റു ഫലവത്തായ കൃഷിഭൂമിയുടെയും ജലസേചനത്തിനായി ഉപയോഗിച്ചു വരുന്നു. ഇപ്പോൾ, സിലിവുങ്ങിൽ ബന്ധിപ്പിച്ചിരിക്കുന്ന ഭാഗം ഇതിനകം തന്നെ അടക്കുകയും ചെയ്തു.

## ഹൈഡ്രോളജി
ജക്കാർത്തയിലെ സെൻട്രൽ ഏരിയ സ്ട്രീം ഹാൻഡിലിങ് സിസ്റ്റത്തിൽ ബരു ബാരത് നദി ഉൾപ്പെടുന്നു. ക്രൂട് നദി, സി ലിലിംഗ്, ബഞ്ചിർ കനൽ / തരും ബറാത്ത് എന്നിവയും ഉൾപ്പെടുന്നു. 50 m3 / സെക്കന്റ് അപ്സ്ട്രീമിൽ മൊത്തം പ്രവേശന ഡെബിറ്റ് 290 m3 / സെക്കന്റ് താഴെയാണ്. 150 m3 / സെക്കന്റ് അപ്സ്ട്രീമിലുള്ള എക്സിറ്റ് ഡെബിറ്റ് ഏതാണ്ട് 370 m3 / സെക്കന്റ് ദൈർഘ്യത്തിൽ, 17 പോഷകനദികളും ഉൾപ്പെടുന്നു.
## ഇതും കാണുക
* ജാവ നദികളുടെ പട്ടിക

## അവലംബം

വർഗ്ഗം:ജക്കാർത്തയിലെ നദികൾ
വർഗ്ഗം:നദികൾ
പെരുന്തേനരുവി ചെറുകിട ജലവൈദ്യുതപദ്ധതി

പ്രതിവർഷം 25.77 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ഒരു ചെറുകിട ജലവൈദ്യുത പദ്ധതിയാണ് **പെരുന്തേനരുവി ചെറുകിട ജലവൈദ്യുതപദ്ധതി**,.പത്തനംതിട്ട ജില്ലയിലെ വെച്ചൂച്ചിറ ഗ്രാമപഞ്ചായത്തിലെ പെരുന്തേനരുവിയിൽ ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു  പെരുന്തേനരുവി തടയണയും ഒരു പവർ ഹൗസും ഉൾപ്പെടുന്നു.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും

# പെരുന്തേനരുവി പവർ ഹൗസ്
# പെരുന്തേനരുവി തടയണ

## വൈദ്യുതി ഉത്പാദനം

പെരുന്തേനരുവി ചെറുകിട ജലവൈദ്യുത പദ്ധതിക്ക് വേണ്ടി |  പെരുന്തേനരുവിയിൽ പമ്പ നദിയിൽ   ഒരു ചെറിയ തടയണ നിർമിച്ചു.വെള്ളം കനാൽ വഴി പവർ ഹൗസിനു മുകൾ ഭാഗത്തു  എത്തിച്ചു  പെൻസ്റ്റോക്ക് പൈപ്പ് വഴി  വെള്ളം പവർ ഹൗസിലേക്ക് എത്തിച്ചു 3  മെഗാവാട്ടിന്റെ 2 ടർബൈനുകൾ  ഉപയോഗിച്ച് 6  മെഗാവാട്ട് വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 25.77 MU ആണ്.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

 വർഗ്ഗം:കേരളത്തിലെ ജലവൈദ്യുതപദ്ധതികൾ
എ.എം.എൻ. ചാക്യാർ

ജനനം-1907 ജൂലൈ 08.
പിതാവ്-തൃപ്പൂണിത്തുറ നെടുമ്പറമ്പില്ലത്ത് ചെറിയ കൃഷ്ണൻ നമ്പൂതിരി.
മാതാവ്-തിട്ടപ്പള്ളി പുല്യാട്ട് ഇല്ലത്ത് ദേവകി അന്തർജ്ജനം.
ഭാര്യ-തങ്കമ്മ.
മക്കൾ-5 പേർ.
തൃപ്പൂണിത്തുറ ബോയ്സ് ഹൈസ്ക്കൂളിലും എറണാകുളം മഹാരാജാസ് കോളേജിലുമായി വിദ്യാഭ്യാസം.
1931-ൽ കൊച്ചി സർക്കാർ സെക്രട്ടേറിയേറ്റിൽ ഉദ്യോഗസ്ഥനായി .തുടർന്ന് പല സർക്കാർ പദവികളും വഹിച്ചു.കേരള സർവ്വകലാശാല രജിസ്ട്രാർ ആയിരിക്കെ 1968-ൽ പദവിയിൽ നിന്ന് വിരമിച്ചു.
'അവസാനത്തെ സ്മാർത്തവിചാരം' എന്ന പുസ്തകം അദ്ദേഹം അനുഭവിച്ച സമുദായഭ്രഷ്ടിൻറെ വേദനകൾ തരുന്ന ആത്മകഥയാണ്.
സെയിൻറ് മാലോ, ലൂസിയാന

പതിനെട്ടാം നൂറ്റാണ്ടിന്റെ മദ്ധ്യകാലത്ത് കൊളോണിയൽ കാലഘട്ടത്തിൽ ഇരുപതാം നൂറ്റാണ്ടിന്റെ ആരംഭം വരെ  തെക്കു കിഴക്കൻ ലൂസിയാനയിൽ ബോർഗ്നെ തടാകതീരത്ത് നിലനിന്നിരുന്ന ഒരു ചുഴലിക്കാറ്റ് വഴി നശിച്ചുപോയ ഒരു ചെറിയ മത്സ്യബന്ധന ഗ്രാമമായിരുന്നു **സെയിൻറ് മാലോ.** ഇത് യുണൈറ്റഡ് സ്റ്റേറ്റ്സിന്റെ ഫിലിപ്പീൻസിലെ ആദ്യ സെറ്റിൽമെന്റ് ആയിരുന്നു.

## ഇതും കാണുക

* Manila Village, in Jefferson Parish, Louisiana
** Town of Jean Lafitte, in Jefferson Parish (History)
* Republic of the Philippines
* Dried shrimp
* Filipino Americans
* Lafcadio Hearn, 19th-century writer who penned the first-known published article about Filipino Americans
* List of fishing villages

## അവലംബം

## കൂടുതൽ വായനയ്ക്ക്

## ബാഹ്യ ലിങ്കുകൾ

*Filipino Americans.net

വർഗ്ഗം:ലൂസിയാനയുടെ ചരിത്രം
വർഗ്ഗം:മത്സ്യബന്ധനഗ്രാമങ്ങൾ
ബഡുങ് റീജൻസി

വലത്ത്‌|ലഘുചിത്രം|ലുവാതുവിലെ പുര ലുഹുർഉ
ഇന്തോനേഷ്യയിലെ ബാലിയിലുള്ള ഒരു റീജൻസിയാണ് **ബഡുങ്**. ഇതിന്റെ റീജൻസി സീറ്റ് മൻഗുപുരയിലാണ്. 

കഴിഞ്ഞദശാബ്ദത്തിൽ ഇവിടം ഒരു ജനസംഖ്യാ വർദ്ധനവിന് വിധേയമായിട്ടുണ്ട്. ഗ്രേറ്റർ ഡെൻപസാറിലെ ഏറ്റവും വലിയ നഗരപ്രാന്തമായി വളർന്നിരിക്കുന്നു. ബാലിയിലെ എറ്റവും തിരക്കേറിയ വിനോദസഞ്ചാരകേന്ദ്രങ്ങൾ ഇവിടെയാണ്. കുട, ലെഗിയാൻ, സെമിൻയാക്, ജിംബരൻ, നുസാദുവ, കംഗ്ഗു, ഉലുവാതു, ബദുങ്, മെങ്വി എന്നീ വിനോദസഞ്ചാരകേന്ദ്രങ്ങൾ ഈ റീജൻസിയിലാണ് സ്ഥിതിചെയ്യുന്നത്. റീജൻസിയുടെ വടക്കുഭാഗങ്ങൾ ജനസാന്ദ്രത കുറഞ്ഞവയാണ്. ദെൻപസറിന്റെ തെക്കുള്ള പ്രദേശങ്ങൾ, തീരത്തിനടുത്തുള്ള പ്രദേശങ്ങൾ, ജിംബരൻ മുതൽ കംഗ്ഗു വരെയുള്ള പ്രദേശങ്ങൾ ഇവയെല്ലാം ജനസാന്ദ്രത കൂടിയ പ്രദേശങ്ങളാണ്. ൻഗുരാഹ് റായ് അന്താരാഷ്ട്ര വിമാനത്താവളം ഈ റീജൻസിയിലാണ് സ്ഥിതിചെയ്യുന്നത്.

## ഭരണസംവിധാനം
റീജൻസി ആറ് ജില്ലകളായി വിഭജിച്ചിരിക്കുന്നു. 2010 ലെ കാനേഷുമാരി ജനസംഖ്യാക്രമത്തിൽ അവ താഴെ കൊടുത്തിരിക്കുന്നു. ഇവ ഉപജില്ലകളും ഗ്രാമങ്ങളുമായി വീണ്ടു വിഭജിക്കപ്പെട്ടിരിക്കുന്നു.

* കുട സെൽതാൻ (തെക്കേ കുട) 115,918
* കുട 86,483
* കുട ഉടര (വടക്കേ കുട) 103,715
* മെങ്വി 122,829
* അബിയാൻസെമാൽ 88,144
* പെടങ് 26,243

## ജനസംഖ്യ
ബാലിക്കുപുറത്തുനിന്നും ഇവിടെ ജോലിചെയ്യാനെത്തുന്ന അനേകമാളുകൾ താമസിക്കുന്ന സ്ഥലമാണ് ബഡുങ് റീജൻസി. അതുകൊണ്ട് ഗ്രാമീണ ബാലിയേക്കാൾ ഇവിടത്തെ സംസ്കാരം കൂടുതൽ നാഗരികമാണ്. എന്നിരുന്നാലും റീജൻസിയുടെ ചിലഭാഗങ്ങൾ  ഇപ്പോഴും കാർഷികവും ഗ്രാമീണവുമാണ്. ഈ റീജൻസിയുടെ വിസ്തൃതി 418.52 ചതുരശ്ര കിലോമീറ്ററാണ്. ഇവിടത്തെ ജനസംഖ്യ 543,332 (2010 ലെ കാനേഷുമാരി പ്രകാരം) ആണ്. ജനസാന്ദ്രത 1293.37 പ്രതി ചതുരശ്രകിലോമീറ്ററാണ്. 2015 ലെ ഇന്റർസെൻസൽ സർവേ പ്രകാരം ജനസംഖ്യ 615,142 ആണ്. ഇത് ബാലിയിലെ ആകെ ജനസംഖ്യാ വളർച്ചാനിരക്കിനേക്കാൾ അധികമാണ്.

## ബ്രീഡിംഗ് സെന്റർ
നിലനിൽപ്പ് അപകടത്തിലായ ബാലി സ്റ്റാർലിങ്ങിന്റെ ബ്രീഡിംഗ് സെന്റർ 2011 നവംബർ 8 ന് ബഡുങ് റീജൻസിയിലെ സിബാങിൽ 73 സ്റ്റാർലിങ്ങുകളോടെ പ്രവർത്തനമാരംഭിച്ചു. 20 പക്ഷികൾ യൂറോപ്പിലെ വിവിധ മൃഗശാലകളിൽനിന്ന് വന്നതാണ്. 3 എണ്ണം സിങ്കപ്പൂരിലെ ജുറോങ് ബേഡ് പാർക്കിൽ നിന്നും എത്തിച്ചു. മറ്റുള്ളവ ഈ ബ്രീഡിംഗ് സെന്ററിൽ നേരത്തേ ഉണ്ടായിരുന്നവയാണ്. ബ്രീഡിംഗ് പ്രോഗ്രാം വിജയിച്ചാൽ ഇവയിൽ ചിലതിനെ വനത്തിൽ തുറന്നുവിടാനും പദ്ധതിയുണ്ട്. 4 എണ്ണത്തിനെ കോലെനർ മൃഗശാലക്കും 3 എണ്ണം ജുറോങ്ങ് ബേഡ് പാർക്കിനും കൈമാറാനും പദ്ധതിയുണ്ട്. ബാലിയിലാകെ 500 പക്ഷികളാണുള്ളത്. 287 എണ്ണം ബ്രീഡിംഗ് സെന്ററിലാണുള്ളത്. 

## അവലംബങ്ങൾ

## പുറത്തേക്കുള്ള കണ്ണികൾ

* 
*  Official site 
* Map of Badung Regency

വർഗ്ഗം:Coordinates on Wikidata
വർഗ്ഗം:Pages with unreviewed translations
വർഗ്ഗം:ബാലിയിലെ റീജൻസികൾ
റ്റെറോസ്റ്റിഗ്മ

തുമ്പികൾ പോലെയുള്ള ചില പ്രാണികളുടെ ചിറകിൽ കാണുന്ന കട്ടി കൂടിയതും മിക്കവാറും വ്യത്യസ്ത നിറങ്ങളിലുള്ളതുമായ ഒരുകൂട്ടം സെല്ലുകളാണ് ** റ്റെറോസ്റ്റിഗ്മ** (pterostigma). Raphidioptera, ഹൈമനോപ്റ്റെറ, Megaloptera തുടങ്ങിയ നിലകളിലുള്ള പ്രാണികളിലും ഇവ കാണപ്പെടുന്നു.

ഭാരം കൂടിയ ഈ ഭാഗം പ്രാണികളെ തെന്നിപ്പറക്കാനും വേഗതയാർജ്ജിക്കാനും സ്ഥിരത നിലനിർത്താനും സഹായിക്കുന്നു.

## അവലംബം

വർഗ്ഗം:പ്രാണികളുടെ ശരീരശാസ്ത്രം
കാട്ടു പെരുംകണ്ണൻ

നീർക്കാവലന്മാർ (Macromiidae) എന്ന തുമ്പി കുടുംബത്തിൽപ്പെട്ട ഒരു അപൂർവ്വയിനം തുമ്പിയാണ് **കാട്ടു പെരുംകണ്ണൻ**.  Macromia annaimallaiensis
 എന്ന ശാസ്ത്രീയ നാമത്തിൽ അറിയപ്പെടുന്ന ഈ തുമ്പി പശ്ചിമ ഘട്ടത്തിലെ ഒരു സ്ഥാനീയ തുമ്പിയാണ്. പശ്ചിമഘട്ടത്തിൽത്തന്നെ കേരളത്തിൽ പാലക്കാട് ഗ്യാപ്പിന് തെക്കോട്ടുള്ള പ്രദേശങ്ങളിൽ നിന്ന്  മാത്രമാണ് ഈ തുമ്പിയെ കണ്ടെത്തിയിട്ടുള്ളത് .

## വിവരണം
മരത്തകപ്പച്ച നിറത്തിൽ തിളങ്ങുന്ന കണ്ണുകളുള്ള, ഇടത്തരം വലിപ്പമുള്ള ഒരു തുമ്പിയാണ് കാട്ടു പെരുംകണ്ണൻ.  ആൺതുമ്പിയുടെ ഉദരത്തിന് ശരാശരി 58
മില്ലീമീറ്റർ ആണ് വലിപ്പം.  ശിരസ്സിന് പൊതുവെ ചുവപ്പ് കലർന്ന തവിട്ട് നിറമാണ്.  ഇരുണ്ട തവിട്ട് നിറത്തിലുള്ള ഉരസ്സിന്റെ വശങ്ങൾക്ക് നേരിയ
നീല തിളക്കം കാണാം.  കറുത്ത നിറത്തിലുള്ള കാലുകൾക്ക് നല്ല നീളമുണ്ട്. സുതാര്യമായ ചിറകുകളുടെ മുകൾ അരികുകളിലായി വളരെ നേർത്ത ചുവപ്പ് കലർന്ന തവിട്ട് നിറം കാണാം. ചിറകിലെ പൊട്ടിന് കറുപ്പ് നിറമാണ്.  കറുത്ത നിറത്തിലുള്ള ഉദരത്തിൽ തിളങ്ങുന്ന മഞ്ഞ നിറത്തിലുള്ള പാടുകൾ കാണാം. കുറുവാലുകൾക്ക് കറുപ്പ് കലർന്ന തവിട്ട് നിറമാണ്.  പെൺതുമ്പിയുടെ ഉദരം ആൺതുമ്പിയുടേതിനെ അപേക്ഷിച്ച് അല്പം തടിച്ച് കുറുകിയിട്ടാണ്.  ഇതൊഴിച്ചാൽ പെൺതുമ്പിയും ആൺതുമ്പിയും കാഴ്ച്ചയിൽ വലിയ വ്യത്യാസങ്ങളില്ല  .

## ആവാസവ്യവസ്ഥ
കാട്ടാറുകളുടെ തീരങ്ങളിൽ പറന്ന് നടക്കാൻ ഇഷ്ടപ്പെടുന്ന കാട്ടു പെരുംകണ്ണൻ തുമ്പി കാട്ടരുവികളിലാണ് മുട്ടയിടാറുള്ളത്.

## ഇതും കാണുക
ഇന്ത്യയിലെ തുമ്പികളുടെ പട്ടിക

കേരളത്തിലെ തുമ്പികൾ

## അവലംബം


വർഗ്ഗം:കല്ലൻതുമ്പികൾ
വർഗ്ഗം:നീർക്കാവലന്മാർ
സെരാങ്

**സെരാങ് മുനിസിപ്പാലിറ്റി** (ഇന്തോനേഷ്യൻ: കോട്ട സെരാങ്) ബാന്റെൻ പ്രവിശ്യയുടെ തലസ്ഥാനവും മുൻകാലത്ത് സെരാങ് റീജൻസിയുടെ ഭരണകേന്ദ്രവുമായിരുന്നു. (റീജൻസിയുടെ തലസ്ഥാനം ഇപ്പോൾ ബറോസ് നഗരത്തിലാണ്). ബാന്റെൻ പ്രവിശ്യയ്ക്കു വടക്ക് ജാവ ദ്വീപിലാണ് ഈ നഗരത്തിന്റെ സ്ഥാനം. 2000 ൽ ബാൻഡൻ പ്രവിശ്യ രൂപവത്കരിക്കുന്നതിനു മുമ്പുള്ള കാലത്ത് ഇത് പടിഞ്ഞാറൻ ജാവാ പ്രവിശ്യയുടെ ഭാഗമായിരുന്നു.

## അവലംബം

വർഗ്ഗം:ബാൻറൻ
വർഗ്ഗം:ഇൻഡോനേഷ്യയിലെ പ്രവിശ്യ തലസ്ഥാനങ്ങൾ
ആയിശ അബ്ദുൽറഹ്മാൻ

**ആയിശ അബ്ദുൽ റഹ്മാൻ** (Arabic: عائشة عبد الرحمن) ഈജിപ്ഷ്യൻ എഴുത്തുകാരിയാണ്. ഗവേഷക, ചിന്തക എന്നീ നിലകളിൽ പ്രശസ്തി നേടി. **ബിൻതുശ്ശാത്തിഈ** (തീരത്തിന്റെ പുത്രി) എന്ന തൂലികാനാമത്തിൽ അവർ അറിയപ്പെടുന്നു. 1993 നവംബർ മാസത്തിൽ  ഈജിപ്തിലുള്ള ദിംയാത്ത് പട്ടണത്തിൽ ജനിച്ചു. 1931 ൽ സെക്കണ്ടറി വിദ്യാഭ്യാസവും 1939 ൽ കെയ്റോവിലെ അൽ അസ്ഹർ യൂണിവേഴ്സിറ്റിയിൽ നിന്ന് ഡിഗ്രിയും 1941 ൽ ഒന്നാം റാങ്കോടെ മാസ്റ്റർ ബിരുദവും നേടി. അൽ അഹ്റാം പത്രത്തിൽ ജോലിചെയ്ത ആദ്യവനിത എന്ന സ്ഥാനവും അന്താരാഷ്ട്ര ഫൈസൽ അവാർഡ് നേടിയ ആദ്യവനിത എന്ന സ്ഥാനവും ആയിശ അബ്ദുൽ റഹ്മാന് അവകാശപ്പെട്ടതാണ്.

## ജീവിതരേഖ
1913 നവംബർ 18 ന് ഈജിപ്തിലുള്ള ദിംയാത്തിലാണ് ആയിശ അബ്ദുൽറഹ്മാൻ ജനിച്ചത്. അവരുടെ പിതാവും പ്രപിതാക്കളും അസ്ഹിൽ നിന്ന് പുറത്തിറങ്ങിയ പണ്ഡിതന്മാരായിരുന്നു. പ്രദേശത്തെ ഒരു മതപഠന കേന്ദ്രത്തിലെ അധ്യാപകനായിരുന്നു പിതാവായ അബ്ദുറഹ്മാൻ. പിതാവ് പഠനത്തിനായി പുറത്തുപോകുന്നതിന് തടസ്സം നിന്നതിനാൽ മാതാവിൽനിന്നായിരുന്നു പ്രാഥമിക പഠനം. ചെറുപ്രായത്തിൽ ഖുർആൻ മനപ്പാഠമാക്കുകയും സ്കൂളിൽ പോകുന്ന മറ്റുകുട്ടികളെക്കാൾ മികവു പുലർത്തുന്നതും ശ്രദ്ധയിൽ പെട്ട മാതാവ് പിതാവിന്റെ അസാന്നിദ്ധ്യത്തിൽ ആയിശയെ ആദ്യം അൽ മൻസൂറയിലുള്ള വിദ്യാഭ്യാസ കേന്ദ്രത്തിലേക്ക് അയക്കുകയായിരുന്നു. 

## വിദ്യാഭ്യാസം

## അവലംബം

വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ
വർഗ്ഗം:20-ആം നൂറ്റാണ്ടിലെ എഴുത്തുകാർ
വർഗ്ഗം:1913-ൽ ജനിച്ചവർ
വർഗ്ഗം:1998-ൽ മരിച്ചവർ
സെറാം ദ്വീപ്

**സെറാം** (മുൻകാലത്ത്, സെറാൻ അല്ലെങ്കിൽ സെറാങ് എന്നിങ്ങനെയും പറഞ്ഞിരുന്നു) ഇന്തോനേഷ്യയിലെ മലുക്കു പ്രവിശ്യയിലെ ഏറ്റവും വലുതും പ്രധാനപ്പെട്ടതുമായ ഒരു ദ്വീപാണ്. ചെറിയ അംബോൺ ദ്വീപിന് വടക്കു വശത്തായി സ്ഥിതിചെയ്യുന്ന ഈ ദ്വീപിനു ചുറ്റുപാടുമായി ഹരുക്കു, ഗെസെർ, നുസാലൌട്ട്, ബന്ദ, സാപര്വ എന്നിങ്ങനെ  ഏതാനും ദ്വീപുകൾ സ്ഥിതിചെയ്യുന്നു.  

## ഭൂമിശാസ്ത്രം
സെറാം ദ്വീപിനു വിലങ്ങനെയായി ഒരു മദ്ധ്യ പർവത നിര കടന്നുപോകുന്നു. ഇതിലെ ഏറ്റവും ഉയർന്ന ഭാഗമായ ബിനൈയ പർവ്വതം ഇടതൂർന്ന മഴക്കാടുകൾ നിറഞ്ഞതാണ്. പ്രാദേശികമായുള്ള പക്ഷി വൈവിധ്യത്തിനു ഏറ്റവും പേരുകേട്ടതാണ് സെറാം ദ്വീപ്.

## അവലംബം


വർഗ്ഗം:മലുകു ദ്വീപുകൾ
വർഗ്ഗം:ഇന്തോനേഷ്യയിലെ ദ്വീപുകൾ
ലൊമ്പോക്ക് കടലിടുക്ക്

**ലൊമ്പോക്ക് കടലിടുക്ക്** (ഇന്തോനേഷ്യൻ: സെലാറ്റ് ലൊമ്പോക്ക്) ഇന്തോനേഷ്യയിലെ ബാലി, ലൊമ്പോക്ക് ദീപുകൾക്കിടയിലായി ജാവാ കടലിനെ ഇന്ത്യൻ മഹാസമുദ്രവുമായി ബന്ധിപ്പിക്കുന്ന ഒരു കടലിടുക്കാണ്. ഗിലി ദ്വീപുകൾ സ്ഥിതിചെയ്യുന്നതു ലൊമ്പൊക്കിന്റെ വശത്താണ്.

കടലിടുക്കിന്റെ മദ്ധ്യഭാഗത്ത് ലോംബോക്ക്, നുസ പെനിഡ ദ്വീപുകൾക്കിടയിലായുള്ളതും ഏകദേശം 20 കിലോമീറ്റർ (12 മൈൽ) വീതിയുള്ളതുമായ തെക്കൻ പ്രവേശന കവാടമാണ് അതിന്റെ ഏറ്റവും ഇടുങ്ങിയ ഭാഗം. വടക്കൻ കവാടം 40 കിലോമീറ്റർ (25 മൈൽ) വീതിയാണുള്ളത്.

## അവലംബം

വർഗ്ഗം:ഇന്തോനേഷ്യയിലെ കടലിടുക്കുകൾ
വർഗ്ഗം:ഇന്ത്യൻ മഹാസമുദ്രത്തിലെ കടലിടുക്കുകൾ
E (ഗണിതം)

ഗണിതത്തിലെ ഒരു സുപ്രധാന സ്ഥിരാങ്കമാണ് ***e***. ഇതിന്റെ വില ഏതാണ്ട് 2.718 ആണ്.

e യെ പല രീതിയിൽ നിർവചിക്കാം, ഉദാഹരണമായി:
* സ്വാഭാവിക ലോഗരിതത്തിന്റെ വില 1 ആയ ഒരേയൊരു സംഖ്യ. സ്വാഭാവിക ലോഗരിതത്തിന്റെ ആധാരമാണ് e.
* ഫാക്റ്റോറിയലുകളുടെ വ്യുൽക്രമങ്ങളുടെ അനന്തശ്രേണിയുടെ തുക: e = \sum\limits_{n=0}^\infty \frac{1}{n!} = \frac{1}{1} + \frac{1}{1} + \frac{1}{1 \cdot 2} +  \frac{1}{1 \cdot 2 \cdot 3} \cdots
*  (1+1/n)^n  എന്ന വ്യഞ്ജകത്തിന്റെ  n  അനന്തതയോടടുക്കുമ്പോഴുള്ള സീമ. കൂട്ടുപലിശയുമായി ബന്ധപ്പെട്ട കണക്കുകളിൽ ഈ വ്യഞ്ജകവും eയും പ്രത്യക്ഷപ്പെടുന്നു.

*[[ലെയൻഹാർട് ഓയ്ലർ|ഓയ്ലർ]] സംഖ്യ* എന്നു പേരിലും *[[ജോൺ നേപ്പിയർ|നേപ്പിയർ]] സംഖ്യ* എന്ന പേരിലും e അറിയപ്പെടുന്നു. ഗണിതത്തിലെ വിവിധ മേഖലകളിൽ പ്രത്യക്ഷപ്പെടുന്ന ഈ സംഖ്യ അഭിന്നകവും അപ്രാപ്യവുമാണ്. 50 അക്കങ്ങൾ വരെയുള്ള eയുടെ വില

ആണ് .

## അവലംബം


വർഗ്ഗം:സംഖ്യകൾ
വർഗ്ഗം:ഗണിതസ്ഥിരാങ്കങ്ങൾ
വർഗ്ഗം:ലെയൻഹാർട് ഓയ്ലർ
മാലിമേൽ ഭഗവതിക്ഷേത്രം

ആലപ്പുഴജില്ലയിൽ മാവേലിക്കര താലൂക്കിൽ കറ്റാനത്തിനടുത്ത് കുറത്തികാട്- വരേണിക്കൽ റോഡരുകിലാണ് പ്രസിദ്ധമായ **മാലിമേൽ ഭഗവതിക്ഷേത്രം** സ്ഥിതിചെയ്യുന്നത്.

ശക്തിസ്വരൂപിണിയും ഇഷ്ടവരദായിനിയുമാണ് മാലിമേൽ ഭഗവതി. മാലിമേൽ ദേവി എന്ന ഇവിടുത്തെ ഭദ്രകാളി പശുക്കിടാവിന്റെ രൂപത്തിൽ ഇവിടെ എത്തി ഈ ഗ്രാമത്തിനും  ഭക്തർക്കും അനുഗ്രഹം ചൊരിഞ്ഞു  കുടികൊള്ളുന്നു എന്ന് വിശ്വസിക്കുന്നു. അഭീഷ്ട വരദായിനിയും ഐശ്വര്യപ്രദായിനിയുമായ തന്നെ ആരാധിക്കുന്നവർക്കു സൗഭാഗ്യം സമ്മാനിച്ചുകൊണ്ട് ദേവി ഇവിടെ കുടികൊള്ളുന്നു. ഇവിടുത്ത അമ്മൂമ്മ കാവിൽ ദർശനം നടത്തുന്നത് സുഖപ്രസവത്തിനും കുഞ്ഞിന്റെ ആയുരാരോഗ്യത്തിനും വിശേഷമായി കരുതുന്നു.

## ഐതിഹ്യം
ഏകദേശം ആറ് നൂറ്റാണ്ടുകളുടെ പഴക്കമുള്ള  ക്ഷേത്രമാണിത്.ഒരു പശുക്കിടാവിന്റെ രൂപത്തിൽ യോഗീശ്വരനോടൊപ്പം ദേവി ഇവിടെ എത്തി എന്നാണ് ഐതിഹ്യം.  ഭദ്രകാളിയാണ് ഇവിടുത്തെ പ്രധാന പ്രതിഷ്ഠ.പുല്ലേലിൽ നാടാലയിൽ കുടുംബത്തിലെ ഒരു കാരണവർ സ്ഥിരമായി ശബരിമല ദർശനം നടത്തുക പതിവായിരുന്നു. ശബരിമലക്ക് പോകുന്ന വഴിക്ക് കോഴഞ്ചേരിക്കടുത്തുള്ള അയിരൂർ പുതിയകാവ്  ക്ഷേത്രത്തിൽ ഭജനമിരിക്കുക പതിവായിരുന്നു. അദ്ദേഹത്തിന്റെ ഭക്തിയിൽ  സംപ്രീതയായ ദേവി അദ്ദേഹത്തോടൊപ്പ്ം ഒരു പശുക്കുട്ടിയായി കൂടെപോന്നു എന്നാണ് ഐതിഹ്യം. കാരണവർ വേണ്ട താന്ത്രികരീതിയിൽ ദേവിയെ ഇവിടെ കുടിയിരുത്തി.

## ക്ഷേത്രം
മാവേലിക്കര-കറ്റാനം റൂട്ടിൽ കുറത്തികാട് ഹൈസ്കൂൾ ജങ്ഷനിൽ നിന്നും വരേണിക്കൽ പോകുന്ന വഴിയിൽ 500 മീറ്റർ കിഴക്കോട്ട് മാറിയാണ് ക്ഷേത്രം സ്ഥിതിചെയ്യുന്നത്. കിഴക്കോട്ട്  അഭിമുഖമായ ശ്രീകോവിൽ. വടക്ക് പടിഞ്ഞാറു വശത്ത്  ആണ് അമ്മൂമ്മക്കാവ്. അവിടെ അമ്മൂമ്മയോടൊപ്പം രണ്ട് കുടിയിരുപ്പുകൾ കൂടി ഉണ്ട്. കിഴ്ക്ക് ഒരു മൈതാനത്തേക്ക് ക്ഷേത്രം തുറക്കുന്നു. മൈതാനത്തിനു വശത്ത് വിശ്രമകേന്ദ്രം. ഗണപതിയ്ക്കും മഹാദേവനും നാഗങ്ങൾക്കും യക്ഷിയമ്മയ്ക്കുമൊപ്പം കാരണവരെയും ഇവിടെ യോഗീശ്വര ഭാവത്തിൽ ഉപദേവതകളായി ഉണ്ട്. മീനത്തിലെ രേവതി നാളിലാണ് ഇവിടെ ഉത്സവം നടക്കുന്നത്.

## അമ്മൂമ്മക്കാവ്
ഉപദേവതാ സങ്കൽപ്പത്തിൽ മാലിമേൽ ക്ഷേത്രത്തിൽ കുടികൊള്ളുന്ന ചൈതന്യമാണ് അമ്മൂമ്മക്കാവ്. സ്ത്രീകൾ സുഖപ്രസവത്തിനും കുഞ്ഞുങ്ങളൂടെ ബാലാരിഷ്ടതകൾ മാറാനും ഇവിടെ എത്തുന്നു. കല്ലെടുത്തുവക്കൽ എന്ന ചടങ്ങാണ് വഴിപാടുകളിൽ പ്രധാനം. ഒരു കല്ല് ക്ഷേത്രമതിലകത്തുനിന്നും ഭക്ത്യാദരവുകളോടെ സ്വീകരിക്കൽ ആണ് ചെയ്യുന്നത്.ഗർഭിണിയായി ഏഴുമാസത്തിനുമുമ്പ് വഴിപാടുകളോടെ ഈ ചടങ്ങു നടത്തണം. സുഖപ്രസവത്തിനും ശേഷം കുഞ്ഞിനും ദേവി രക്ഷാകവചമായി ഉണ്ടാകും എന്ന് വിശ്വസിക്കുന്നു. ചോറൂൺ ഇവിടെ നടത്തണം. അതോടൊപ്പം ഈ കല്ല സ്വർണ്ണ മോതിരത്തോടൊപ്പം തിരികെ ഏൽപ്പിക്കണം. 
ഭരണി നാളിൽ ദേവിയുടെ എഴുന്നെള്ളത്തും ആയില്യത്തിനു സർപ്പപൂജയും ചിങ്ങത്തിൽ ക്ഷേത്രത്തിലെ വല്യച്ഛന്മാർക്കുള്ള ഉത്രാടപൂജയും പ്രധാനമാണ്.

## ഭരണ സമിതി
പുല്ലേലിൽ നാടാലയിൽ കുടുംബയോഗത്തിന്റെ ഉടമസ്ഥതയിൽ ആണ് മാലിമേൽ ക്ഷേത്രം. ആർ.കൃഷ്ണൻ ഉണ്ണിത്താൻ പ്രസിഡന്റും, സി.ആർ.രാജേന്ദ്രൻ സെക്രെട്ടറിയും  ആയ ഭരണസമിതിയാണ് ഇപ്പോൾ ക്ഷേത്ര ഭരണം നിർവഹിക്കുന്നത്.

## എത്തിചേരാൻ
മാവേലിക്കര നിന്നും കല്ലുമല -കറ്റാനം വഴിയുള്ള പാതയിൽ കുറത്തികാട് ഹൈസ്കൂൾ കവലയിൽ നിന്നും വരേണിക്കൽ പോകുന്ന വഴിയിലൂടെ അര  കിലോമീറ്റർ പോയാൽ ക്ഷേത്രം ആയി. മാവേലിക്കര ആണ് അടുത്ത റയിൽവേ സ്റ്റേഷൻ. മാവേലിക്കര ടൗണിൽ നിന്നും ഏകദേശം 6 കിലോമീറ്റർ ദൂരം ഉണ്ട് ഇവിടേയ്ക്ക്.

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:ദേവീക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
ഹാലാ കവർ

ജൂതന്മാർ  എല്ലാ ശനിയാഴ്ചകളിലും വീടുകളിൽ നടക്കുന്ന ശാബത്ത് പ്രാർഥനയ്ക്ക് മുന്നോടിയായി മേശപ്പുറത്ത് ബ്രഡ് മൂടിവയ്ക്കാനാണ് **ഹാലാ കവർ** ഉപയോഗിക്കുന്നത്. പ്രാർഥനയ്ക്കുശേഷം ബ്രഡ് മുറിച്ച് കുടുംബാംഗങ്ങൾ കഴിക്കുന്നതാണു രീതി. 
## നിർമ്മാണം
ലഘുചിത്രം|ഹാല കവർ
ദിവസങ്ങളെടുത്ത് കൈകൊണ്ട് തുന്നിയെടുക്കുന്നവയാണ് ഹാല കവറുകൾ. തൂവെള്ള തുണി നനച്ചുണക്കി പ്രത്യേക ഫ്രെയിമിനുള്ളിൽ ഘടിപ്പിച്ച് വിവിധ വർണനൂലുകൾ കൈകൊണ്ട് തുന്നിയെടുക്കുകയാണ് ചെയ്യുന്നത്.ഇവയുടെ പുറത്ത്  לכבוד שבת קדש   (പുണ്യ ശാബത്തിന് ആദരവ് "To honor the holy Shabbat") എന്നോ לכבוד שבת ויום טוב (ശാബത്തിനും യോം ടോവിനും ആദരവ് "To honor Shabbat and Yom Tov") എന്നോ ഹീബ്രുവിൽ രേഖപ്പെടുത്താറുണ്ട്.. 
## അവലംബം


വർഗ്ഗം:യഹൂദമതം
വർഗ്ഗം:ജൂത ആഘോഷങ്ങൾ
വർഗ്ഗം:തുന്നൽ
വർഗ്ഗം:ശാബത്ത്
പൂമാല (മാസിക)

കൊച്ചിയിലെ ജൂത പ്രമുഖരിൽ ഒരാളായിരുന്ന ഇ. ഏലിയാസ് പ്രസിദ്ധീകരിച്ചിരുന്ന മാസികയാണ്  **പൂമാല**. ഭാരതത്തിലെ യഹൂദ ചരിത്രത്തിലേക്ക് 
വെളിച്ചം വീശിയിരുന്ന നിരവധി  ലേഖനങ്ങൾ പ്രസിദ്ധീകരിക്കപ്പെട്ടു. യഹൂദ ജനതയുടെ ചരിത്രവും ആചാരവുമൊക്കെ  സവിസ്തരം
പ്രതിപാദിച്ചിരുന്ന മാസിക, സാഹിത്യവും കലയും സംസ്കാരവുമൊക്കെ കൈകാര്യം ചെയ്തിരുന്നു. എറണാകുളം മാർക്കറ്റ്‌ റോഡിൽ 1960-കളുടെ ആദ്യംവരെ ഈ
പ്രസിദ്ധീകരണത്തിന്റെ ആസ്ഥാനമുണ്ടായിരുന്നു. 

ഏലിയാസ് പിന്നീട് ഇസ്രയേലിലേക്ക്‌ കുടിയേറിയതോടെ പ്രസിദ്ധീകരണം നിലച്ചു. ഇസ്രയേലിലെ ‘പിറവ്’ ആഘാഷിക്കുന്നതിന്റെ ഭാഗമായി ഏലിയാസ് ഒരു ഇംഗ്ലീഷ് പുസ്തകവും പ്രസിദ്ധീകരിച്ചിരുന്നു. ഇന്ത്യയിലെ ജൂതരുടെ ചരിത്രത്തിലേക്ക്‌ കൂടുതൽ കടന്നുചെല്ലുന്ന ‘ജ്യൂസ് ഇൻ ഇന്ത്യ’ എന്ന പുസ്തകത്തിൽ
ബോംബെയിലേയും കൊച്ചിയിലെയും ജൂതചരിത്രം വിവരിക്കുന്നുണ്ട്. 
## അവലംബം


വർഗ്ഗം:യഹൂദമതം
വർഗ്ഗം:പ്രസിദ്ധീകരണം നിലച്ച മലയാളമാസികകൾ
വർഗ്ഗം:യഹൂദ മാസികകൾ
ഹിമാലയൻ റെലിക്ട് ഡ്രാഗൺഫ്ലൈ

ഇന്ത്യയിലെ ഡാർജിലിങിലും നേപ്പാൾ, ഭൂട്ടാൻ, തുടങ്ങിയ ഹിമാലയത്തിലെ സമീപ പ്രദേശങ്ങളിലും അപൂർവ്വമായി കണ്ടുവരുന്ന ഏപിയോഫ്ലെബിഡെ കുടുംബത്തിൽപ്പെട്ട ഒരു അനിസോസൈഗോപ്‌റ്ററ  തുമ്പിയാണ് **ഹിമാലയൻ റെലിക്ട് ഡ്രാഗൺഫ്ലൈ** (*Epiophlebia laidlawi*).  ഇവയിൽ കല്ലൻ തുമ്പികളുടെയും സൂചിത്തുമ്പികളുടെയും പ്രത്യേകതകൾ ഇടകലർന്നിരിക്കുന്നു.

1918-ൽ സ്റ്റാൻലി വെൽസ് കെംപ് ആണ് ഇതിന്റെ ലാർവ ആദ്യമായി ഡാർജിലിങിൽ നിന്നും ശേഖരിച്ചത്. ലെയ്‌ദ്ലോ ഇത് *[[എപിയോഫ്ലെബിയ]]* എന്ന ജനുസ്സിൽ ഉൾപ്പെട്ടതാണെന്നു തിരിച്ചറിഞ്ഞു. ടില്ലാർഡ് അതിനെ വിവരിക്കുകയും ഉചിതമായ പേര് നൽകുകയും ചെയ്തു.

നേപ്പാളിന്റെ വിവിധ ഭാഗങ്ങളിലുള്ള 6,000 മുതൽ 11,500 വരെ അടി (1,800–3,500 മീ.) ഉയരത്തിലുള്ള അരുവികളിൽ ഇവയെ കണ്ടെത്തിയിട്ടുണ്ട്. മഞ്ഞ വരകളോടു കൂടിയ കറുത്ത ഉടലാണ് ഇവക്കുള്ളത്. 2015-ൽ ഭൂട്ടാന്റെ പല ഭാഗങ്ങളിൽനിന്നും ഇവയുടെ ലാർവകൾ കണ്ടെത്തി.

ഇവയുടെ ലാർവ വളർച്ച പൂർത്തിയാക്കാൻ അഞ്ചു മുതൽ ഒൻപത് വർഷങ്ങൾ വരെയെടുക്കും. ലാർവകൾ ആകൃതിയിൽ കല്ലൻതുമ്പികളുടേതുപോലെയാണ്. ഇമാഗോ പറക്കുന്നത് വളരെ സാവധാനത്തിലാണ്. ഇണചേരുമ്പോൾ ആൺതുമ്പി പെൺതുമ്പിയെ പിടിക്കുന്നത് കല്ലൻതുമ്പികളുടേതുപോലെ തലയുടെ പുറകിലാണ്. പെൺതുമ്പി ബ്രയോഫൈറ്റ തുടങ്ങിയ സസ്യങ്ങളിൽ തനിച്ചാണ് മുട്ടയിടുന്നത്. 

## അവലംബം

* Butler, Stephen G. 1997. Notes on the collection and transportation of live *Epiophlebia laidlawi* Tillyard larvae (Anisozygoptera: Epiophlebiidae). Notul. odonatol. 4(9): 147–148.
* Sharma, S. and Ofenböck, T. 1996. New discoveries of *Epiophlebia laidlawi* Tillyard, 1921 in the Nepal Himalaya (Odonata, Anisozygoptera: Epiophlebiidae). Opusc. zool. flumin. 150: 1–11
* Svihla, A. 1962. Records of the larvae of *Epiophlebia laidlawi* Tillyard from the Darjeeling area (Odonata: Anisozygoptera). Ent. News lxxiii: 5–7.
* Svihla, A. 1964. Another record of the larva of *Epiophlebia laidlawi* Tillyard (Odonata: Anisozygoptera). Ent. News lxxii: 66–67.
* Tani, K. and Miyatake, Y. 1979. The discovery of *Epiophlebia laidlawi* Tillyard, 1921 in the Kathmandu Valley, Nepal (Anisozygoptera: Epiophlebiidae). Odonatologica 8(4): 329–332

## പുറം കണ്ണികൾ

വർഗ്ഗം:തുമ്പികൾ